<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0477">H-0477/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0477">Subiect: Egalitatea de gen și pensiile femeilor</OBJECT><CONTENT><PARA>În această vară, Comisia a publicat o Carte verde, intitulată „Către sisteme europene de pensii adecvate, viabile și sigure”, în care abordează o serie de probleme privind regimul solvabilității fondurilor de pensii, creșterea vârstei de pensionare și mobilitatea pensiilor. Cu toate acestea, documentul nu menționează principiul egalității de gen și trece total cu vederea valoarea pensiilor femeilor. Pe parcursul vieții, femeile sunt discriminate pe piața muncii, deoarece există încă diferențe foarte mari între salariile bărbaților și cele ale femeilor, pentru o muncă similară prestată. Mai mult, valoarea pensiilor femeilor este mai mică, deoarece acestea lucrează în sectoare în care salariile sunt mici sau din cauza faptului că trebuie să își întrerupă activitatea profesională pentru a se ocupa de familie, ceea ce sporește și mai mult gradul de sărăcie al femeilor vârstnice.</PARA><PARA>Consideră Comisia oportună tratarea în mod separat a problemei valorii pensiilor femeilor, având în vedere că discriminarea pe piața muncii influențează pensia femeilor? Ce măsuri concrete intenționează Comisia să adopte în vederea reducerii discrepanțelor dintre valoarea pensiilor femeilor și cea a pensiilor bărbaților? </PARA></CONTENT></QUEST>