<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0022">O-0022/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2107">Jan Andersson</PERSON>, în numele <COMMITTEE COMMID="814">Comisia pentru ocuparea forţei de muncă şi afaceri sociale</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0022">Subiect: Copiii migranților</OBJECT><CONTENT><PARA>Situația copiilor migranților din UE care sunt lăsați singuri în statul membru de proveniență, în timp ce părinții lor emigrează în căutarea unui loc de muncă în alt stat membru stârnit îngrijorare în unele state membre în ultimii doi ani. Deși există politici care vizează îmbunătățirea traiului și educației copiilor migranților care s-au mutat împreună cu părinții care lucrează în străinătate, fenomenul copiilor lăsați singuri acasă nu s-a bucurat de multă atenție. Conform studiului realizat de Unicef și asociația „Alternative sociale” în România, în 2008, în cazul a aproximativ 350 000 copii, unul dintre părinți lucrează în străinătate, iar în cazul a 126 000, ambii părinți.</PARA><PARA>Copiii lăsați în urmă riscă să piardă îngrijirea și atenția părintească.</PARA><PARA>Există riscul unor deficiențe generalizate în îngrijire, în ceea ce privește sănătatea fizică și mintală, sau al unor efecte legate de sănătatea mintală, de exemplu depresia, pierderea timpului liber destinat pentru joacă și dezvoltare, lipsa participării la școală și a participării generale la educație și formare, malnutriția, maltratarea copiilor.</PARA><PARA>Ce măsuri au fost și vor fi luate de către statele membre și de către Consiliu pentru a ameliora situația acestor copii și pentru a asigura dezvoltarea lor normală?</PARA><PARA>Rapoartele referitoare la condițiile de trai precare ale acestor copii, precum și la lipsa preocupării privind educația lor și lipsa afecțiunii sunt foarte îngrijorătoare. Este Consiliul informat cu privire la modul în care acești copii și părinții lor fac față situației?</PARA><PARA>Ce măsuri au fost și vor fi luate la nivelul statelor membre ce găzduiesc lucrători care și-au lăsat copiii în țara de origine, și la nivel european pentru a asigura dezvoltarea normală a acestor copii în ceea ce privește educația lor și viața lor socială?</PARA><PARA>Se pare că acest fenomen se înregistrează în mai multe state membre. A avut loc în cadrul Consiliului un schimb de opinii sau o discuție referitoare la cele mai bune practici din statele membre sau la modalitățile de ameliorare a situației?</PARA><PARA>Au elaborat statele membre mecanisme de cooperare pentru prevenirea efectelor dăunătoare asupra familiilor, în special asupra copiilor, cauzate de despărțirea de părinți, precum și de distanțele ce îi separă de aceștia?</PARA></CONTENT></QUEST>