<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000328">O-000328/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1309">Brian Simpson</PERSON><BRK/>în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR></TI><OBJECT OBJID="OBJ000328">Subiect: Combaterea eficientă a problemei pirateriei maritime</OBJECT><CONTENT><PARA>Parlamentul European a abordat problema pirateriei maritime în rezoluția sa din 26 noiembrie 2009 și a pledat pentru găsirea unei soluții politice la problema pirateriei din largul coastei somaleze. De la acea dată, pirateria în Oceanul Indian a luat amploare rapid, devenind un pericol la adresa stabilității regionale, a comerțului mondial și a tuturor formelor de transport maritim și de activități navale, inclusiv a navelor de pescuit.</PARA><PARA>În acest context, poate Comisia să răspundă la următoarele întrebări:</PARA><PARA>1. Ce măsuri s-au luat sau sunt în curs de pregătire:</PARA><PARA> – pentru a aborda cauzele de pe uscat ale acestei probleme în țările de origine ale piraților,</PARA><PARA> – pentru a asigura eliberarea celor 450-600 de marinari ținuți în prezent ostatici de către pirați,</PARA><PARA> – pentru a elabora o abordare armonizată la nivelul UE privind utilizarea de personal armat certificat la bordul navelor?</PARA><PARA>2. Care sunt planurile pentru misiunea Atalanta a EU-NAVFOR, în special în ceea ce privește asigurarea eficacității răspunsului UE la pirateria maritimă, ținând seama de faptul că numărul navelor implicate a scăzut de la 35 în 2009 la doar 10 în 2011?</PARA><PARA>3. Ce măsuri ar trebui luate la nivel internațional, în special sub auspiciile ONU și ale Organizației Maritime Internaționale, pentru a îmbunătăți cooperarea internațională în lupta împotriva pirateriei maritime?</PARA><PARA>4. Ce măsuri s-au luat pentru a se asigura că banii plătiți pentru răscumpărare în conturi bancare din state membre ale UE pot fi depistați și confiscați? Cum va convinge Comisia țările terțe să ia măsuri echivalente pentru ca banii de răscumpărare ceruți în cadrul actelor de piraterie să nu mai poată fi plătiți în conturi bancare din țările respective?</PARA></CONTENT></QUEST>