<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2008-0056">O-0056/08</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2107">Jan Andersson</PERSON>, în numele <COMMITTEE COMMID="814">Comisia pentru ocuparea forţei de muncă şi afaceri sociale</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0056">Subiect: Relele tratamente aplicate persoanelor vârstnice</OBJECT><CONTENT><PARA>Relele tratamente aplicate persoanelor vârstnice sunt din ce în ce mai mult privite ca o problemă importantă a societăţii, care este posibil să ia proporţii, deoarece în multe ţări populaţia se află în proces rapid de îmbătrânire. S-a estimat că până la 10% dintre persoanele vârstnice cad victime unei forme de abuz de ordin fizic, psihologic, financiar sau psihic, fie la domiciliu, fie în instituţii de îngrijire. Trebuie să se acorde un sprijin sporit persoanelor care acordă îngrijire, în special celor neremunerate, în scopul asigurării unor condiţii adecvate de îngrijire a persoanelor dependente.</PARA><PARA>Comisia a anunţat, la începutul lunii martie, adoptarea unei comunicări privind „Îngrijirea de înaltă calitate acordată persoanelor în vârstă şi prevenirea relelor tratamente aplicate persoanelor vârstnice”. Comunicarea trebuia să analizeze cauzele care stau la baza relelor tratamente aplicate persoanelor vârstnice, precum şi chestiuni importante privind acelaşi subiect şi să întocmească un raport referitor la strategiile de prevenire şi combatere a relelor tratamente aplicate persoanelor în vârstă. </PARA><PARA>În rezoluţia sa <ANCHOR ID="1" FAMILY="TA" TYPE="P6-TA" YEAR="2008" NUMBER="0066">P6_TA(2008)0066</ANCHOR> privind viitorul demografic al Europei, Parlamentul European „salută intenţia Comisiei de a elabora în 2008 o comunicare cu privire la relele tratamente la care sunt supuse persoanele în vârstă şi solicită ca această comunicare să premeargă elaborarea unei strategii globale care să vizeze desfăşurarea unei campanii mai mari de sensibilizare, precum şi acţiuni în acest domeniu”.</PARA><PARA>1. De ce nu a adoptat Comisia comunicarea planificată în martie 2008 şi când va fi prezentată aceasta? </PARA><PARA>2. Va conţine această comunicare o strategie europeană globală pentru prevenirea şi combaterea relelor tratamente aplicate persoanelor vârstnice, care să încurajeze statele membre să recunoască magnitudinea problemei şi să le sprijine în eforturile lor de a proteja demnitatea persoanelor în vârstă?</PARA><PARA>3. Intenţionează Comisia să ia în considerare luarea de măsuri adecvate în această privinţă, cum ar fi sensibilizarea publicului, finanţarea unor proiecte de cercetare în domeniu, definirea unor standarde de calitate pentru instituţiile de îngrijire şi pentru serviciile de îngrijire la domiciliu, dezvoltarea unor module de formare profesională pentru personalul specializat şi pentru rudele care acordă îngrijire şi a unor servicii de sprijinire financiară a acestora din urmă, încurajarea statelor membre care încă nu au făcut-o, în direcţia garantării faptului ca legislaţia în materie de drepturile omului să vizeze persoanele aflate în instituţii de îngrijire, atât private cât şi publice, precum şi organizarea unui schimb de bune practici între statele membre?</PARA></CONTENT></QUEST>