<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000193">O-000193/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000193">Subiect: Eliminarea decalajului dintre legislaţia anticorupţie şi realitate</OBJECT><CONTENT><PARA>La 6 iunie 2011, Comisia a adoptat un pachet de măsuri de combatere a corupţiei în UE, corupţie care reprezintă, potrivit estimărilor, 1% din PIB-ul UE (120 de miliarde EUR anual) şi are importante efecte negative şi de denaturare asupra economiilor şi a finanţelor UE şi ale statelor membre, a concurenţei şi a pieţei interne, a încrederii în instituţiile democratice şi în clasa politică. Pachetul de măsuri anticorupţie cuprinde: (1) o comunicare privind combaterea corupţiei în UE, în care se precizează că punerea în aplicare a cadrului legal anticorupţie este neuniformă şi nesatisfăcătoare, că legile în cauză nu sunt suficient respectate şi că lipseşte un angajament politic ferm de a combate corupţia; în comunicare se propun crearea unui nou mecanism de monitorizare, şi anume raportul bianual anticorupţie al UE, care urmează să fie elaborat de Comisie, şi acordarea unei importanţe mai mari corupţiei în toate politicile relevante ale UE; (2) o decizie de instituire a unui mecanism de raportare anticorupție la nivelul UE, primul raport urmând să fie publicat în 2013, iar rapoartele ulterioare de două ori pe an; (3) un raport privind punerea în aplicare a Deciziei-cadru 2003/568/JAI a Consiliului privind combaterea corupției în sectorul privat, care reliefează că transpunerea deciziei de către statele membre lasă încă de dorit; (4) un raport privind modalităţile de participare a UE la activităţile Grupului de state împotriva corupţiei (GRECO) din cadrul Consiliului Europei. </PARA><PARA>- În ce mod se va asigura Consiliul că legislaţia europeană şi internaţională deja în vigoare este aplicată pe deplin şi corect de către statele membre şi, respectiv, consolidată, dacă acest lucru este necesar?</PARA><PARA>- Ce noi iniţiative legislative sunt necesare, astfel încât corupţia să fie combătută cu eficacitate de către statele membre prin intermediul unor sancţiuni şi al unor acţiuni mai ferme?</PARA><PARA>- Este Consiliul pregătit să susţină nişte norme minime privind definirea corupţiei şi a sancţiunilor aferente în temeiul articolului 83 alineatul (1) din TFUE, având în vedere impactul transfrontalier al corupţiei şi consecinţele acesteia asupra pieţei interne?</PARA><PARA>- Va lua Consiliul măsuri de consolidare a transparenţei, care reprezintă un mijloc eficace de combatere a corupţiei? Dacă da, poate oferi precizări în acest sens?</PARA><PARA>- Intenţionează Consiliul să angreneze Parlamentul la aceste eforturi? În această eventualitate, poate oferi precizări în acest sens?</PARA></CONTENT></QUEST>