<QUEST><TI><TI-INTRO>ÎNTREBARE ORALĂ <QREF QID="H-2010-0122">H-0122/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96715">Pavel Poc</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0122">Subiect: Incălcarea dispozițiilor codului frontierelor Schengen - controale la frontieră sau echivalente, în partea germană a frontierei interioare ceho-germane</OBJECT><CONTENT><PARA>La 21 decembrie 2007, Republica Cehă a devenit membră a spațiului Schengen, al cărui fundament ideologic este posibilitatea de a traversa granițele interioare fără a fi controlat sau oprit. Cu toate acestea, poliția de frontieră a Republicii Federale Germania continuă să întreprindă controale mobile, inopinate sau sistematice, lipsite de temei. Din experiența călătorilor rezultă că Republica Federală Germania încalcă dispozițiile codului frontierelor Schengen, cu precădere articolul 21, căci aceste controale au drept scop supravegherea frontierelor și sunt mult mai riguroase decât cele efectuate asupra resortisanților din țări terțe la granițele exterioare ale spațiului Schengen. Trecerea frontierei este considerată un motiv suficient pentru a întreprinde controale, iar cetățenii nu știu în ce măsură acestea sunt autorizate. În octombrie 2009, Comisia trebuia să prezinte în fața Parlamentului european un raport de evaluare a punerii în aplicare a dispozițiilor capitolului 3 din codul privind frontierele interioare. </PARA><PARA>Ar putea preciza Comisia când intenționează să prezinte acest raport, care este analiza rezultatelor sale și dacă aceste rezultate sprijină o eventuală adaptare a articolului 21 al codului, pentru a preciza condițiile în care sunt autorizate controalele efectuate de polițiile de frontieră?</PARA></CONTENT></QUEST>