<QUEST><TI><TI-INTRO>ÎNTREBARE ORALĂ <QREF QID="H-2009-0431">H-0431/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0431">Subiect: Negocierile privind participarea Turciei la operațiunile comune din cadrul Frontex</OBJECT><CONTENT><PARA>La 21 octombrie 2009, în cadrul ședinței în plen a Parlamentului European, dna Malmström, Președinta în exercițiu a Consiliului, a indicat că o serie de negocieri sunt în curs cu privire la un posibil acord care va acoperi, de asemenea, schimbul de informații și posibilitatea oferită autorităților turce de a participa la operațiunile comune Frontex. Având în vedere articolul 8e alineatul (2) din Regulamentul (CE) nr. 863/2007<FNREF/> de stabilire a unui mecanism de creare a echipelor de intervenție rapidă la frontieră și de modificare a Regulamentului (CE) nr. 2007/2004<FNREF/>, articol care prevede că „orice modificări sau adaptări aduse planului operativ necesită acordul directorului executiv și al statului membru solicitant” ar putea răspunde Consiliul la următoarele întrebări:</PARA><PARA>Care este stadiul negocierilor referitoare la participarea Turciei la operațiunile comune din cadrul Frontex? De ce condiții prealabile este legată participarea Turciei? În calitatea sa de stat membru găzduind misiunea Frontex, este Grecia la curent cu aceste negocieri?</PARA><FN FNID="FN1">7  JO L 199, 31.7.2007, p. 30.</FN><FN FNID="FN2">8  JO L 349, 25.11.2004, p.1.</FN></CONTENT></QUEST>