<QUEST><TI><TI-INTRO>ÎNTREBARE ORALĂ <QREF QID="H-2009-0285">H-0285/09</QREF></TI-INTRO><TI-SESSION>pentru timpul afectat întrebărilor din perioada de sesiune septembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0285">Subiect: Incendiile catastrofale din nord-estul provinciei Attica, din Munții Kithairon și de pe insula Evia</OBJECT><CONTENT><PARA>Incendiile care au devastat nord-estul provinciei Attica, Munții Kithairon, insula Evia și alte regiuni ale țării, provocând pagube inestimabile, constituie rezultatul politicii incendiare duse de Uniunea Europeană și de formațiunile Noua Democrație și PASOK, care s-au succedat la guvernarea Greciei, politică având drept obiectiv exploatarea solului, a pădurilor și a lanțurilor muntoase ca materii prime ale economiei capitaliste. Asumându-și riscuri excesive, această politică a avantajat acțiunile piromanilor, care, după cum au demonstrat evenimentele și după cum reiese din acuzațiile formulate de locuitorii regiunilor devastate de incendii, au acționat, și de această dată, pe baza unui plan. Lipsa acută de pompieri specializați în incendiile forestiere, de mijloace terestre și de aparate de zbor, precum și a unui plan de prevenire și stingere a incendiilor, reprezintă rezultatul politicii deliberate duse de guvernele succesive ale formațiunilor Noua Democrație și PASOK. În lumina celor expuse mai sus, intenționează Comisia să finanțeze măsuri de luare în evidență a pagubelor și despăgubire a familiilor de fermieri și crescători de vite afectate de incendii, care dispun de venituri reduse, de reîmpădurire a suprafețelor distruse și de asistență financiară pentru protecția pădurilor și mecanismele de combatere a incendiilor? </PARA></CONTENT></QUEST>