<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000248">H-000248/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000248">Subiect: Incălcări ale Convenției internaționale STCW</OBJECT><CONTENT><PARA>În urma unei plângeri scrise ale sindicatelor navigatorilor, Uniunea panelenică a mecanicilor din marina comercială și Uniunea panelenică a navigatorilor din marina comercială („Stephenson”), Agenția europeană pentru securitate maritimă (AESM) a constatat o serie de încălcări și de omisiuni din partea autorităților filipineze - dar și a celor din alte țări - a cerințelor și obligațiilor impuse prin Convenția internațională privind standardele de pregătire, certificare și efectuare a serviciului de cart pentru navigatori (Convenția STCW) din 1978, modificată (deficiențe ale supervizării școlilor, nivelul și calitatea învățământului, calificările formatorilor și ale evaluatorilor).</PARA><PARA>Calitatea formării în domeniul maritim și eliberarea adecvată a brevetelor sunt factori determinanți pentru securitatea vieților umane pe mare și pentru protecția mediului. Cu toate acestea, armatorii caută să angajeze navigatori insuficient formați, din rațiuni economice, dar și pentru că acest tip de echipaje sunt lipsite de drepturile cuvenite muncitorilor.</PARA><PARA>Intenționează Comisia să continue să recunoască brevetele de navigare eliberate de Filipine? Ce măsuri intenționează să ia Comisia pentru ca obligațiile prevăzute în Convenția internațională STCW să fie respectate, în special de către armatori, și pentru ca viețile umane pe mare și mediul să fie protejate? </PARA></CONTENT></QUEST>