<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000076">O-000076/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96837">Petra Kammerevert</PERSON>, <PERSON ID="96718">Olga Sehnalová</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000076">Subiect: Consultările publice și accesibilitatea acestora în toate limbile UE</OBJECT><CONTENT><PARA>Uniunea Europeană rămâne pentru mulți cetățeni o entitate îndepărtată, deși sunt depuse eforturi în vederea dezvoltării elementelor de democrație directă în UE. Raportul privind cetățenia Uniunii în 2010 afirmă că „pentru ca aceste eforturi să fie încununate de succes, este esențial ca cetățenii europeni să se implice, astfel încât să nu fie doar beneficiari pasivi ai drepturilor, ci și actori ai proiectului european”.</PARA><PARA>În răspunsul la o întrebare anterioară cu privire la consultările publice(<ANCHOR ID="1" FAMILY="WQ" TYPE="E" YEAR="2011" NUMBER="002327">E-002327/2011</ANCHOR>), Comisia s-a angajat să își revizuiască politica de consultare în 2011.</PARA><PARA>Când vor fi disponibile rezultatele acestei reexaminări promise? Cum intenționează Comisia să utilizeze mai bine canalele de consultare în statele membre (care reprezintă unul dintre elementele acestei reexaminări)?</PARA><PARA>În Declarația de la Cracovia, adoptată în cadrul Forumului pieței unice în octombrie 2011, s-a solicitat ca consultările publice să fie „desfășurate într-un mod mai proactiv, organizate în parteneriat cu părțile interesate la nivel național și local: ONG-uri, sindicate, mass-media și alți multiplicatori”. În declarație s-a mai solicitat ca toate versiunile lingvistice să fie disponibile și consultările să fie accesibile pentru cetățeanul mediu.</PARA><PARA>Cum intenționează Comisia să răspundă la apelul Declarației de la Cracovia pentru consultări publice mai bine organizate?</PARA><PARA>Comisia a propus desemnarea anului 2013 drept Anul european al cetățenilor pentru a spori gradul de conștientizare a beneficiilor și a drepturilor conferite de cetățenia UE și pentru a stimula participarea activă a cetățenilor în elaborarea politicilor Uniunii. </PARA><PARA>În lumina acestui fapt, ce alte măsuri intenționează să ia Comisia în vederea remedierii lipsei de comunicare și de informare dintre cetățeni și UE?</PARA></CONTENT></QUEST>