<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0016">O-0016/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28225">Herbert Reul</PERSON>, în numele <COMMITTEE COMMID="2866">Comisia pentru industrie, cercetare şi energie</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0016">Subiect: Comunicare cu privire la investițiile în dezvoltarea de tehnologii cu emisii reduse de carbon</OBJECT><CONTENT><PARA>La 7 octombrie 2009, Comisia a adoptat o Comunicare intitulată „Investițiile în dezvoltarea de tehnologii cu emisii reduse de carbon” (Planul SET) (COM(2009)0519).</PARA><PARA>1. Cum intenționează Comisia să-și stabilească prioritățile privind foaia de parcurs pentru perioada 2010-2020 pentru a sprijini finanțarea tehnologiilor cu emisii scăzute de carbon? Când va lansa de fapt Comisia inițiativele industriale?</PARA><PARA>2. Cum intenționează Comisia să pună la dispoziție resurse suplimentare din bugetul UE și/sau să le realoce din alte linii de buget pentru a aplica Planul Set în vederea satisfacerii nevoilor financiare identificate, atât în ceea ce privește perspectivele financiare actuale, cât și cele viitoare? Mai specific, cum garantează Comisia că fondurile vor începe să curgă din 2010, înainte de resursele din cel de-al 8-lea Program-cadru pentru 2013 și perioada ulterioară? Se va asigura Comisia că bugetele identificate pentru diversele inițiative industriale vor fi respectate pentru a garanta certitudinea financiară în domeniul cercetării și dezvoltării tehnologiilor identificate ca fiind cele mai relevante în perspectiva anului 2020? </PARA><PARA>3. Cum intenționează Comisia să pună la dispoziție resurse suplimentare din bugetul UE pentru a finanța alte căi tehnologice, precum cele identificate în Comunicare, inclusiv tehnologiile de depozitare, energia oceanului și platforma actuală de surse regenerabile de încălzire și răcire? Va propune Comisia și alte inițiative industriale și, în caz afirmativ, când anume?</PARA></CONTENT></QUEST>