<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000065">O-000065/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96955">Catherine Bearder</PERSON>, <PERSON ID="28127">Lena Ek</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="23705">Miroslav Ouzký</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28252">Richard Seeber</PERSON>, <PERSON ID="1929">Christa Klaß</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28233">Rebecca Harms</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000065">Subiect: Punerea în aplicare a reglementărilor privind transportul de deșeuri toxice către țări în curs de dezvoltare</OBJECT><CONTENT><PARA>UE produce anual aproximativ șaptezeci de milioane de tone de deșeuri periculoase. Pentru a eluda standardele stricte aplicate în UE cu privire la gestionarea deșeurilor și pentru a profita de costuri mai scăzute aferente eliminării deșeurilor, deșeurile periculoase și cele electronice sunt deseori exportate în țări în curs de dezvoltare în vederea eliminării pe teritoriul țărilor în cauză. Deși Regulamentul privind transportul deșeurilor (RTD, (CE) nr. 1013/2006) interzice această practică, datele transmise Comisiei de către statele membre indică o creștere a numărului acestor transferuri ilegale. Inspecțiile și controalele variază enorm de la un stat membru la altul, planând suspiciunea că exportul ilegal de deșeuri are loc intermediul porturilor din UE în care nivelul de strictețe al controalelor este cel mai scăzut. Pe deasupra, rapoartele prezentate de statele membre cu privire la incidentele specifice legate de transferuri ilegale de deșeuri sunt incoerente și insuficiente. De exemplu, aproape 70% din deșeurile electronice din UE nu sunt înregistrate și doar pentru 33% din deșeurile provenite din aparatura electrică și electronică se notifică eliminarea în conformitate cu legislația UE. Comisia a estimat că 19% din transporturile de deșeuri încalcă Regulamentul privind transportul deșeurilor. Două studii recente comandate de Comisie au ajuns la concluzia că ar trebui instituite noi acte legislative pentru a soluționa această problemă.</PARA><PARA>Este de acord Comisia cu faptul că o lipsă de claritate juridică a RTD, precum și o lipsă de cerințe comune aplicabile pe întregul teritoriu al UE cu privire la efectuarea inspecțiilor în materie de transferuri de deșeuri subminează eforturile vizând punerea în aplicare a regulamentului menționat anterior?</PARA><PARA>Ce acțiuni preconizează Comisia să întreprindă pe plan legal pentru a soluționa lacunele acestui regulament?</PARA><PARA>Este de acord Comisia cu privire la necesitatea unei revizuiri a RTD pentru a-i conferi o eficacitate sporită, în special în ceea ce privește cerințele în materie de inspecții prevăzute la articolul 50 din regulament?</PARA><PARA>Consideră Comisia că adoptarea unor orientări specifice comune la nivelul UE în materie de inspecții de mediu având drept obiect transferurile de deșeuri, pe lângă noua legislație, ar putea oferi organelor însărcinate cu aplicarea legii un cadru solid în vederea unei aplicări și executări adecvate a RTD?</PARA><PARA>Este de acord Comisia că orientările ar permite colectarea, analiza și schimbul de date comparabile, care, în schimb, ar fi de un mare ajutor în combaterea problemei criminalității transfrontaliere în materie de mediu legată de transferurile ilegale de deșeuri?</PARA></CONTENT></QUEST>