<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000044">O-000044/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="109649">Mikael Gustafsson</PERSON>, <PERSON ID="28182">Kartika Tamara Liotard</PERSON>, <PERSON ID="96820">Marisa Matias</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000044">Subiect: Solicitare de a se asigura o reprezentare echilibrată a bărbaților și femeilor în Comitetul Director al BCE</OBJECT><CONTENT><PARA>Timp de zeci de ani, organizațiile de apărare a drepturilor femeii din întreaga lume au subliniat importanța de a se asigura o reprezentare echilibrată a bărbaților și femeilor atât în sfera publică, cât și în cea privată. Este extrem de regretabil că adunările de decidenți politici la nivel mondial sunt compuse din femei doar în proporție de 18%. În medie, femeile câștigă cu 32% mai puțin decât bărbații aflați pe posturi echivalente. 70% dintre persoanele care subzistă cu mai puțin de un dolar pe zi sunt femei. Aceasta demonstrează în mod clar o feminizare a sărăciei. Crizele economice globale, create de bogații lumii, au avut efecte profunde asupra femeilor. Excluderea socio-economică a femeilor, bazată pe definiții sociale nefondate și discriminatorii ale rolurilor feminine și ale celor masculine, afectează nu doar femeile și drepturile omului aferente, ci și dezvoltarea unor economii durabile și protejarea mediului natural. </PARA><PARA>Subreprezentarea femeilor la toate nivelurile la care se iau decizii economice reprezintă o problemă alarmantă. Mai multe state membre ale UE au adoptat măsuri legislative pentru a crește gradul de reprezentare al femeilor în cadrul consiliilor de conducere, după exemplul de succes al Norvegiei din 2005.</PARA><PARA>Un exemplu frapant de inegalitate de gen este BCE: din Consiliul Director nu face parte nicio femeie – și nici măcar din Consiliul Guvernatorilor sau din Consiliul General.</PARA><PARA>Care sunt măsurile de care avem nevoie pentru a combate acest eșec sistematic al procesului de recrutare, atât timp cât rezultatele sunt în mod constant atât de slabe în ceea ce privește numirea de candidați femei?</PARA><PARA>Ce acțiuni va întreprinde Comisia pentru a aplica presiune asupra Consiliului pentru ca acesta să ia măsuri pentru a asigura o reprezentare mai echilibrată a bărbaților și a femeilor în Consiliul Director, în Consiliul Guvernatorilor și în Consiliul General al BCE?</PARA><PARA>Are Comisia o propunere pentru a asigura o reprezentare corectă a bărbaților și femeilor în toate instituțiile UE?</PARA></CONTENT></QUEST>