<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000084">O-000084/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="96812">Juan Fernando López Aguilar</PERSON>, <PERSON ID="96768">Enrique Guerrero Salom</PERSON>, <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96892">Roberto Gualtieri</PERSON>, <PERSON ID="96911">Tanja Fajon</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000084">Subiect: Aderarea UE la CEDO şi reforma Curţii Europene a Drepturilor Omului</OBJECT><CONTENT><PARA>Convenţia europeană a drepturilor omului (CEDO) a luat naştere după sfârşitul celui de-al doilea război mondial cu scopul de a garanta democraţia, statul de drept, drepturile omului şi libertăţile fundamentale în Europa. CEDO le oferă indivizilor posibilitatea de a intenta o acţiune în faţa unei Curţi europene împotriva guvernelor responsabile pentru încălcări ale drepturilor fundamentale.</PARA><PARA>UE a acordat dintotdeauna cea mai mare importanţă CEDO, fapt demonstrat de condiţionarea aderării unui stat la UE de aderarea la Consiliul Europei şi de semnarea CEDO. În plus UE face de multă vreme eforturi pentru a adera la CEDO, aspiraţie care a devenit o obligaţie în temeiul articolului 6 din Tratatul privind Uniunea Europeană (care stipulează că „Uniunea aderă la Convenţia europeană pentru apărarea drepturilor omului şi a libertăţilor fundamentale”). UE a instituit Carta drepturilor fundamentale a UE, care este aplicabilă instituţiilor UE şi statelor membre atunci când pun în aplicare legislaţia UE.</PARA><PARA>Comisia Europeană negociază aderarea UE la CEDO cu Consiliul Europei. S-a ajuns la un proiect de acord, dar acesta este contestat în prezent de unele guverne europene, având ca rezultat periclitarea întregului proces de aderare.</PARA><PARA>În acelaşi timp, guvernul Regatului Unit, care deţine în prezent Preşedinţia Consiliului Europei, a anunţat că se va concentra asupra continuării reformei Curţii Europene a Drepturilor Omului (CEDO)<FNREF FNIDREF="FN1"/>. Preşedintele Curţii Europene a Drepturilor Omului a subliniat responsabilitatea statelor părţi de a asigura punerea în aplicare a hotărârilor<FNREF FNIDREF="FN2"/>, în timp ce Adunarea parlamentară a Consiliului Europei a adăugat că statele trebuie să abordeze aspectele structurale/sistemice şi să consolideze rolul Curţii Europene a Drepturilor Omului pentru a garanta eficienţa acesteia<FNREF FNIDREF="FN3"/>.</PARA><PARA>- Poate Comisia să ofere informaţii referitoare la stadiul negocierilor privind aderarea UE la CEDO, conţinutul proiectului de acord, precum şi propunerile prezentate, discuţiile avute şi poziţiile adoptate de Consiliu?</PARA><PARA>- Care este calendarul propus pentru aderarea UE la CEDO?</PARA><PARA>- Care sunt propunerile şi poziţiile UE şi ale statelor sale membre în cadrul organelor Consiliului Europei – şi în raport cu acestea – cu privire la aderarea la CEDO şi la reformarea Curţii Europene a Drepturilor Omului? Adoptă statele membre o abordare comună, astfel cum prevăd articolele 2 şi 6 din TUE?</PARA><PARA>- Ce măsuri va lua Comisia pentru a consolida sistemul CEDO şi pentru a încuraja statele membre să respecte hotărârile Curţii Europene a Drepturilor Omului, inclusiv prin evaluarea aspectelor structurale/sistemice?</PARA><FN FNID="FN1">  Procesul de reformă iniţiat acum câţiva ani a condus la adoptarea Protocolului 14, a declaraţiilor de la Interlaken şi Izmir; a condus la reforme concrete ale CEDO, precum acordarea priorităţii cazurilor fundamentale şi consolidarea procedurilor pentru identificarea cererilor neîntemeiate. Discursul este disponibil la: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>