<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0124">O-0124/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="4385">Hélène Flautre</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0124">Subiect: Transparenţa şi stadiul actual al negocierilor unui acord-cadru între UE şi Libia</OBJECT><CONTENT><PARA>Negocierile dintre UE şi Libia cu privire la încheierea unui acord-cadru au început în noiembrie 2008 şi au avut ca temă, printre altele, politica în domeniul migraţiei. În noiembrie 2010 va avea loc, în Libia, un summit UE-Africa.</PARA><PARA>În Rezoluţia sa din 9 februarie 2010 privind un acord-cadru cu Comisia (<ANCHOR ID="1" FAMILY="TA" TYPE="P7-TA" YEAR="2010" NUMBER="0009">P7_TA(2010)0009</ANCHOR>), Parlamentul solicită ca, în orice stadiu al negocierilor privind acordurile internaţionale, să fie oferite fără întârziere informaţii complete, pentru a asigura aplicarea integrală a articolului 218 din TFUE. La 27 ianuarie 2010, Comisia a dat asigurări cu privire la angajamentul său privind o asociere consolidată cu Parlamentul în termenii acestei rezoluţii.</PARA><PARA>În ciuda acestor angajamente, Comisia a refuzat până în acest moment să divulge conţinutul mandatului şi al altor texte de bază. Prin urmare, în cazul unui refuz constant al Comisiei de a-i furniza informaţii suficiente, Parlamentul ar putea iniţia împotriva acesteia o acţiune în constatarea abţinerii nelegale de a acţiona.</PARA><PARA>În plus, în Rezoluţia sa din 17 iunie 2010 referitoare la execuţiile din Libia (<ANCHOR ID="2" FAMILY="TA" TYPE="P7-TA" YEAR="2010" NUMBER="0246">P7_TA(2010)0246</ANCHOR>), Parlamentul condiţionează orice cooperare sau acord între UE şi Libia de ratificarea şi implementarea de către Libia a Convenţiei de la Geneva privind refugiaţii, precum şi a altor convenţii şi protocoale importante în domeniul drepturilor omului.</PARA><PARA>Când va acorda Comisia acces Parlamentului la toate textele de bază aferente acordului-cadru aflat în negociere, în special la mandatul de negociere al Consiliului şi la rapoartele rundelor de negocieri, precum şi la proiectul de text al capitolelor acordului-cadru?</PARA><PARA>Este Înalta Reprezentantă de acord cu faptul că accesul la documentele menţionate mai sus ar trebui acordat Parlamentului înaintea intrării în vigoare a acordului-cadru? </PARA><PARA>Având în vedere rezoluţia Parlamentului din 17 iunie 2010, intenţionează Comisia să discute aspecte legate de politica în domeniul migraţiei cu ocazia summitului UE-Africa din noiembrie de la Tripoli, şi cum intenţionează Comisia să informeze cu regularitate Parlamentul cu privire la această chestiune?</PARA></CONTENT></QUEST>