<QUEST><TI><TI-INTRO>ÎNTREBARE ORALĂ <QREF QID="H-2010-0167">H-0167/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0167">Subiect: Cesiunea transporturilor aeriene către grupuri monopoliste</OBJECT><CONTENT><PARA>Fuziunea preconizată dintre companiile <I>Olympic Air</I> și <I>Aegean Airlines</I>, care reprezintă rezultatul politicii de privatizări și de „liberalizare” promovată de Uniunea Europeană și, pe plan intern, de guvernele PASOK și Noua Democrație (ND), consolidează crearea de monopoluri pe piața transporturilor aeriene, fapt ce prezintă consecințe negative asupra populației și a lucrătorilor din acest sector. Concedierile, reducerile salariale, creșterea volumului de lucru al persoanelor care și-au păstrat locurile de muncă, majorarea prețurilor biletelor, reducerea numărului de legături aeriene, în special pe rutele neprofitabile, care au avut loc în urma privatizării companiei <I>Olympic Airlines</I> (OA), se vor intensifica și se vor concretiza prin degradarea serviciilor de transporturi aeriene. Cele 4 500 de persoane deja disponibilizate de <I>Olympic Airlines </I>nu au primit, până la data de 15 decembrie 2009, indemnizația prevăzută de lege, iar procedurile de acordare a unei pensii integrale persoanelor care îndeplinesc condițiile necesare și cele de transfer al lucrătorilor care rămân către alte servicii publice stagnează.</PARA><PARA>Ar fi dispusă Comisia să răspundă la întrebările de mai jos? Compania <I>Olympic Airlines </I>a fost privatizată pentru a aduce profituri grupurilor monopoliste? Care este opinia Comisiei cu privire la: a) fuziunea preconizată a companiilor <I>Olympic Air </I>și <I>Aegean Airlines? </I>şi b) inducerea în eroare și problemele cu care se confruntă lucrătorii care au fost disponibilizați de compania <I>Olympic Airlines</I>?</PARA></CONTENT></QUEST>