<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000052">O-000052/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="25718">Saïd El Khadraoui</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000052">Subiect: Criza provocată de cenușa vulcanică</OBJECT><CONTENT><PARA>Închiderea unor sectoare importante ale spațiului aerian european în aprilie/mai anul trecut din cauza erupției vulcanice din Islanda a cauzat perturbări serioase de trafic și prejudicii economice și a afectat în mod direct 10 milioane de pasageri. Pentru a fi siguri că o astfel de criză nu ar mai putea să apară din nou, este necesară aplicarea următoarelor măsuri.</PARA><PARA>Informațiile folosite pentru a prevedea extinderea norului de cenușă au fost incomplete, deoarece nu au existat instalații suficiente la nivelul solului și la nivel atmosferic, la fața locului. De aceea, sunt necesare investiții suplimentare în ceea ce privește echipamentul tehnologic la nivelul solului și la nivel atmosferic (echipament LIDAR, instalații radar, avion de control complet echipat, imagini transmise prin satelit). Numai previziunile furnizate cu ajutorul tehnologiei avansate și informațiile oferite în timp real, cu o precizie de 100%, pot garanta previziuni fiabile.</PARA><PARA>Responsabilitățile instituțiilor individuale în gestionarea crizei nu au fost clare, acest lucru agravând mai mult situația. Părțile implicate [organele de reglementare, centrele consultative în ceea ce privește cenușa vulcanică (VAAC) și prestatorii de servicii de navigație aeriană] trebuie să fie pe deplin pregătite. Prin urmare, este necesară introducerea unor cursuri de instruire implicând situații de criză simulată (cursuri de instruire în domeniul procedurilor de gestionare a crizei).</PARA><PARA>Responsabilitatea principală pentru siguranța zborurilor aparține operatorilor; prin urmare, aceștia trebuie informați corect. Piloții sunt instruiți să gestioneze situații extraordinare de zbor, manualele de siguranță ale companiilor aeriene sunt revizuite, verificate și aprobate de autoritățile de reglementare, iar companiile aeriene dețin experiența necesară de a opera zboruri în zonele vulcanice, în siguranță. Prin urmare, operatorul aerian (pilotul) trebuie să fie responsabil pentru a evalua riscul și pentru a asigura siguranța zborurilor, de exemplu, prin alegerea anumitor rute sau hotărând dacă este necesară schimbarea rutei, ținând cont de toate informațiile disponibile (este necesară prezența la bordul avionului de informații suplimentare și de echipament tehnic îmbunătățit).</PARA><PARA>Am dori să adresăm Comisiei următoarele întrebări:</PARA><PARA>1.  Care este situația actuală a acestor măsuri?</PARA><PARA>2.  Ar trebui ca procesul de luare a măsurilor în colaborare să fie mai transparent, astfel încât să se asigure răspunsuri mai bune și mai bine coordonate în situații de criză? </PARA><PARA>3.  Ar trebui ca volumul mărit al traficului prevăzut în viitor să ducă la o punere în aplicare rapidă a SES? </PARA><PARA>4.  Ce măsuri au fost luate pentru ca AESA să fie responsabilă de această chestiune și să conducă modificările operaționale de care Europa are nevoie în acest domeniu?</PARA></CONTENT></QUEST>