<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0510">H-0510/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0510">Subiect: "Nu "noii tentative de penalizare a mişcărilor lucrătorilor</OBJECT><CONTENT><PARA>Sub pretextul „luptei împotriva extremismului”, se conturează o nouă tentativă de penalizare a mişcărilor populare, semnalată de o rezoluţie prezentată în cadrul Adunării Parlamentare a Consiliului Europei la 5 octombrie 2010, rezoluţie prin care se urmăreşte consolidarea arsenalului legislativ autoritar şi antidemocratic instituit în ultimii ani de figurile politice care sunt în serviciul monopolurilor din Europa şi de Uniunea Europeană. Acum cinci ani, Consiliul Europei a elaborat şi a încercat să acorde legitimitate memorandumului anticomunist. Rezoluţia în cauză, a cărei integrare în legislaţiile tuturor statelor membre ale Consiliului Europei şi ale Uniunii Europene este de dorit, instituie un cadru care permite catalogarea ca „extremiste” a luptelor lucrătorilor, a mişcărilor şi organizaţiilor acestora, în special având în vedere condiţiile exacerbării crizei capitalismului şi a luptei de clasă, deoarece în cadrul rezoluţiei există chiar o referire explicită la manifestările şi la grevele care au avut loc în Grecia în 2009 contra măsurilor îndreptate împotriva lucrătorilor. Rezoluţia prevede măsuri care aduc atingere unor drepturi democratice majore, cum ar fi libertatea de exprimare şi de asociere, şi chiar interzicerea finanţării din fonduri publice şi a funcţionării partidelor vizate.</PARA><PARA>Condamnă Consiliul această rezoluţie inadmisibilă?</PARA></CONTENT></QUEST>