<QUEST><TI><TI-INTRO>ÎNTREBARE ORALĂ <QREF QID="H-2009-0506">H-0506/09</QREF></TI-INTRO><TI-SESSION>pentru timpul afectat întrebărilor din perioada de sesiune ianuarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0506">Subiect: Stabilitatea pieței financiare din Polonia</OBJECT><CONTENT><PARA>La 18 decembrie 2009, Banca Centrală Europeană și-a publicat raportul semestrial privind stabilitatea financiară în zona euro, indicând că băncile din această zonă vor trebui să preleveze 187 de miliarde de euro din rezervele lor în 2010. Pierderile cauzate de situația economică precară din Europa Centrală și de Est (ECE) constituie unul dintre cele două principale motive invocate. În acest context, comentariul publicat de Wall Street Journal pe marginea raportului BCE menționează în special Unicredit.</PARA><PARA>Nu consideră Comisia că practicile comerciale și procedurile contabile ale grupului Unicredit contribuie la mascarea pierderilor financiare reale, ceea ce ar putea dăuna, pe termen mediu și lung, stabilității sistemului financiar din cadrul Uniunii Europene? Menționez în acest sens susținerea artificială a rezultatelor și a lichidităților Unicredit Ucraina de către Banca Pekao S.A. prin răscumpărarea creditelor neperformante și creșterea constantă a finanțărilor, ceea ce constituie o amenințare pentru stabilitatea pieței financiare poloneze, deoarece până acum Pekao S.A. nu a prelevat rezervele impuse de legislația europeană (IFRS) pentru investițiile sale din Ucraina.</PARA><PARA>În opinia Comisiei drenajul financiar al filialei Pekao S.A. de către societatea mamă Unicredit este conform legislației comunitare? Faptul că, în cadrul „proiectului Chopin”, filialelor din Polonia, România și Bulgaria le-au fost impuse contracte dezavantajoase cu societatea Pirelli Real Estate S.p.A, plasată sub protecția Unicredit, în contextul unui conflict evident de interese pentru directorul general al Unicredit, Alessandro Profumo (membru al Consiliului de administrație al unei societăți din grupul Pirelli în momentul semnării contractelor) nu contravine regulilor de concurență aplicabile în Uniunea Europeană?</PARA></CONTENT></QUEST>