<QUEST><TI><TI-INTRO>ÎNTREBARE ORALĂ <QREF QID="H-2010-0227">H-0227/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0227">Subiect: Ridicarea restricţiilor de cabotaj: efectul asupra echipajelor ambarcaţiunilor destinate transportului de pasageri</OBJECT><CONTENT><PARA>Implementarea Regulamentului (CEE) nr. 3577/92<FNREF/> al Consiliului de aplicare a principiului liberei circulaţii a serviciilor la transporturile maritime, prin care s-au ridicat restricţiile de cabotaj în cadrul liberalizării totale a pieţelor, a avut consecinţe grave asupra echipajelor ambarcaţiunilor şi asupra agenţiilor de turism mici şi mijlocii din Grecia. Argumentele invocate de UE şi de guvernele PASOK şi ND, conform cărora libera concurenţă ar fi în avantajul lucrătorilor, s-au dovedit a fi false. Armatorii au crescut foarte mult preţul biletelor şi al afretării, în timp ce subvenţiile care le-au fost alocate de la guvern de-a lungul celor şapte ani, din 2003 până în 2010, au crescut de zece ori. Consorţiile din domeniu au disponibilizat mii de angajaţi din personalul echipajelor, pe care i-au înlocuit cu muncitori străini, care nu se bucură de drepturi în ceea ce priveşte condiţiile de muncă şi nu au contract colectiv de muncă. La ora actuală, guvernul PASOK şi UE anunţă abolirea totală a restricţiilor de cabotaj pentru toate navele de croazieră, fapt care va avea un impact cu atât mai grav asupra personalului din sistem. De exemplu, cei 613 membri ai echipajului navei de croazieră sub pavilion maltez „Zenith” provin din 27 de ţări diferite, cu precădere din ţări terţe, nu sunt asiguraţi, nu au niciun drept cu privire la condiţiile de plată şi de muncă şi nu au contract colectiv de muncă, în timp ce mii de membri ai echipajelor ambarcaţiunilor din Grecia şi din alte state membre ale UE sunt şomeri.</PARA><PARA>Admite Comisia faptul că ridicarea restricţiilor de cabotaj pentru navele de croazieră aduce beneficii mai degrabă consorţiilor din domeniu decât angajaţilor acestora?</PARA><FN FNID="FN1">  OJ L 364, 12.12.1992, p. 7.</FN></CONTENT></QUEST>