<QUEST><TI><TI-INTRO>ÎNTREBARE ORALĂ <QREF QID="H-2010-0076-R01">H-0076/10/rev.1</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28372">Ryszard Czarnecki</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0076">Subiect: Incălcarea de către UniCredit a principiilor concurenței și transferului de capitaluri</OBJECT><CONTENT><PARA>Proiectul Chopin al grupului UniCredit, căruia îi aparține banca Pekao din Polonia, a dus la încălcarea principiilor europene de concurență și transfer de capitaluri. Mai precis, este vorba de un caz de coluziune și de abuz de poziție dominantă din partea UniCredit. În iunie 2005, UniCredit și întreprinzătorul Pirelli - care colaborează în cadrul unei înțelegeri încheiate între ei - au semnat cu Pekao SA acordul Chopin (fără a informa despre aceasta nici piața, nici autoritățile de supraveghere financiară, deși erau obligați să o facă). Ca urmare a acestui fapt, în aprilie 2006, UniCredit, în calitate de acționar dominant, a obligat Pekao să semneze cu Pirelli un acord al acționarilor dezavantajos, Pirelli și UniCredit fiind legate prin capital în cadrul societății Olimpia, în care Alessandro Profumo, președinte al UniCredit, deține un post de conducere. În paralel, în societatea Olimpia se derulează o operațiune asimetrică ce presupune cumpărarea de către Pirelli de acțiuni fără valoare ale Telecom Italia, deținute de UniCredit.</PARA><PARA>În legătură cu întrebarea mea precedentă (<ANCHOR ID="1" FAMILY="QT" TYPE="H" YEAR="2009" NUMBER="0506">H-0506/09</ANCHOR>), intenționează Comisia să intervină în acest caz, dat fiind că sunt implicate entități care operează în două state membre ale Uniunii Europene?</PARA></CONTENT></QUEST>