<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000256">O-000256/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR></TI><OBJECT OBJID="OBJ000256">Subiect: Accesul la cărţi al persoanelor nevăzătoare</OBJECT><CONTENT><PARA>Pentru a face faţă problemei pe care o reprezintă accesul la cărţi şi alte materiale imprimate al nevăzătorilor şi persoanelor lor cu dizabilităţi de citire, Uniunea Mondială a Nevăzătorilor şi Uniunea Europeană a Nevăzătorilor au propus Organizației Mondiale a Proprietății Intelectuale (OMPI) elaborarea unui tratat internaţional obligatoriu care să prevadă o excepţie specifică la drepturile de autor. Pe de altă parte, Comisia şi Consiliul propun încheierea unor acorduri între părţile interesante în cadrul UE şi susţin o recomandare pe bază voluntară a OMPI. Comunitatea nevăzătorilor din Europa consideră că ambele iniţiative sunt insuficiente.</PARA><PARA>1.  În timp ce UE sprijină tratate ale OMPI obligatorii pentru toate celelalte scopuri, cum justifică Comisia propunerile de norme de protecţie juridică mai puţin riguroase pentru persoanele cu dizabilităţi?</PARA><PARA>2.  Consideră Comisia că acţiunile sale cu privire la tratatul OMPI corespund pe deplin dorinţelor exprimate de Parlamentul European în raportul său intitulat „Valorificarea potențialului industriilor culturale și creative”, în care se solicită un tratat obligatoriu din punct de vedere juridic în cadrul OMPI?</PARA><PARA>3.  Consideră Comisia că opoziţia sa la tratatul OMPI este consecventă cu propria sa strategie 2010-2020 pentru persoanele cu dizabilităţi, care are ca obiectiv specific eliminarea obstacolelor din calea incluziunii şi crearea unei culturi a egalităţii de şanse?</PARA><PARA>4.  În acest sens, consideră Comisia că legislaţia actuală la nivelul UE şi pe plan internaţional corespunde obiectivelor Convenţiei ONU pentru drepturile persoanelor cu dizabilităţi şi, în special, articolelor 21 şi 30 din aceasta, precum şi obligaţiilor care decurg din Carta drepturilor fundamentale a Uniunii Europene, ambele având ca obiectiv eliminarea discriminării împotriva persoanelor cu dizabilităţi?</PARA></CONTENT></QUEST>