<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000046">H-000046/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000046">Subiect: Reacția Uniunii Europene la evenimentele din Egipt</OBJECT><CONTENT><PARA>După evenimentele politice violente survenite recent în Tunisia și incidentele dramatice care au loc în prezent în Egipt, două țări foarte importante pentru Uniunea Europeană, care au aderat chiar și la politica europeană de vecinătate, orice european se așteaptă, cel puțin, în special după intrarea în vigoare a Tratatului de la Lisabona, care i-a oferit Uniunii Europene baza instituțională necesară pentru a-i permite să se exprime la unison și cu fermitate pe scena internațională, la o reacție dinamică și integrată. Însă, Înaltul Reprezentant al Uniunii pentru afaceri externe și politica de securitate a adoptat tardiv o poziție ale cărei obiective sunt generale și neclare. După numai o zi, trei state membre, Germania, Franța și Regatul Unit, au adoptat o poziție comună mai detaliată și mai clară. Este de remarcat faptul că poziția a fost comunicată cu doar o zi înainte de Consiliul miniștrilor de externe din Uniunea Europeană. Consider că modul în care Uniunea Europeană a reacționat până în prezent la aceste evenimente grave reduce impactul său pe scena internațională, mai degrabă decât să îl consolideze, în special într-o regiune care prezintă un interes european direct.</PARA><PARA>Este Comisia mulțumită de lipsa de coordonare din cadrul Uniunii Europene și de faptul că statele membre nu se exprimă la unison? Dacă nu, ce decizii plănuiește să ia și ce măsuri cu rezultate imediate intenționează să adopte cu scopul de a evita ca astfel de evenimente inacceptabile, care fragilizează și subminează rolul Uniunii Europene la nivel internațional, să nu se mai repete?</PARA></CONTENT></QUEST>