<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000055">O-000055/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96945">Marietje Schaake</PERSON>, <PERSON ID="4398">Gianni Vattimo</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000055">Subiect: Decizia administraţiei americane de a anula suspendarea proceselor din Guantanamo Bay ţinute în faţa comisiilor militare</OBJECT><CONTENT><PARA>La 22 ianuarie 2009, Preşedintele Obama a ordonat suspendarea oricăror noi acţionări în justiţie în faţa comisiilor militare, îngheţând decizia administraţiei americane precedente de a permite judecarea de către comisii militare a suspecţilor din centrul de detenţie din Guantanamo Bay. Una dintre implicaţiile îngheţării era ca suspecţii să fie judecaţi în curţi civile federale situate în SUA continentală, iar Preşedintele Obama a ordonat, de asemenea, închiderea închisorii Guantanamo în termen de un an. La 7 martie 2011, Preşedintele Statelor Unite a anulat această suspendare de doi ani, permiţând, astfel, reluarea proceselor în faţa comisiilor militare. De asemenea, Preşedintele a cerut modificarea legislaţiei pentru a permite ţinerea deţinuţilor pe termen nelimitat fără a fi puşi sub acuzare, aşa cum se întâmplă în Guantanamo. De asemenea, se prevede un proces de revizuire a cazurilor după primul an şi apoi o dată la fiecare patru ani. În jur de 172 de deţinuţi rămân în Guantanamo, iar circa 40 dintre aceştia urmează să aibă procese fie în faţa unor instanţe penale, fie în faţa unor comisii militare. Începând cu 9/11, doar un număr foarte restrâns de cazuri a fost adus în faţa comisiilor militare, în general cu suspecţi care au pledat vinovaţi, în timp ce mai mult de 170 de puneri sub acuzare antiteroriste în faţa unor instanţe civile s-au încheiat cu succes. Parlamentul European a solicitat în repetate rânduri închiderea centrului de detenţie din Guantanamo şi a salutat oprirea activităţilor comisiilor militare<FNREF FNIDREF="FN1"/>, solicitând SUA să garanteze că în cazul deţinuţilor din Guantanamo Bay se asigură respectarea drepturile omului şi a drepturilor fundamentale, pe baza dreptului constituţional al SUA şi al dreptului internaţional; de asemenea, a solicitat ca orice deţinut împotriva căruia SUA are probe suficiente să fie judecat în mod corespunzător, fără întârziere, beneficiind de o audiere corectă şi publică în faţa unui tribunal competent, independent şi imparţial iar, în cazul în care este condamnat, să fie încarcerat în Statele Unite<FNREF FNIDREF="FN2"/>.</PARA><PARA>Consiliul, în special Înaltul Reprezentant al UE pentru politica externă, va prezenta autorităţilor SUA puternica îngrijorare a UE legată de decizia recentă de a anula suspendarea proceselor în faţa comisiilor militare, detenţia pe termen nedefinit, amânarea perpetuă a închiderii centrului de detenţie din Guantanamo Bay şi de faptul că lupta împotriva terorismului se poate duce şi trebuie dusă cu respectarea deplină a standardelor în materie de drepturi fundamentale? Ce iniţiative va lua Consiliul, în special Înaltul Reprezentant, şi ce acţiuni va întreprinde faţă de autorităţile SUA pentru a soluţiona această chestiune?</PARA><FN FNID="FN1">  Rezoluţia Parlamentului European din 19.2.2009 privind presupusa folosire a unor țări europene de către CIA pentru transportarea și deținerea ilegală de prizonieri (<ANCHOR ID="1" FAMILY="TA" TYPE="P6-TA" YEAR="2009" NUMBER="0073">P6_TA(2009)0073</ANCHOR>).</FN><FN FNID="FN2">  Rezoluţia Parlamentului European din 4.2.2009 referitoare la întoarcerea și reintegrarea deținuților aflați în centrul de detenție de la Guantánamo (<ANCHOR ID="2" FAMILY="TA" TYPE="P6-TA" YEAR="2009" NUMBER="0045">P6_TA(2009)0045</ANCHOR>).</FN></CONTENT></QUEST>