<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0283">H-0283/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iunie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28379">Adam Gierek</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0283">Subiect: Gestiunea bazinelor hidrografice ale Uniunii Europene </OBJECT><CONTENT><PARA>Datorită inundațiilor repetate din Europa, se impune o gestiune transversală a bazinelor fluviale la nivelul Uniunii Europene. Este imposibil de rezolvat eficient această problemă bazându-ne numai pe principiul subsidiarității, deoarece inundațiile nu au frontiere, la fel ca și în cazul mai general al problemelor de mediu. O soluție veritabilă și pe termen lung la această problemă constituie nu numai o chestiune de securitate punctuală, ci și o problemă imperioasă de aprovizionare cu apă a generațiilor viitoare din Europa. </PARA><PARA>Se pare însă că viitoarele schimbări climatice, care vor fi însoțite de o topire a ghețurilor, vor limita din ce în ce mai mult și accesul la apă potabilă și vor afecta, de asemenea, sectorul economic, în special cel agricol. Astăzi, apa reprezintă deja o materie primă de natură strategică pentru planeta noastră.</PARA><PARA>Cum se pot rezolva la nivel transnațional problemele hidrologice ale Uniunii, care solicită investiții masive precum și o concentrare considerabilă de capital? Bazinul fluviului Oder n-ar putea oare constitui un exemplu de proiect comun, finanțat din fondurile de coeziune, care să reunească Germania, Polonia și Republica Cehă?</PARA></CONTENT></QUEST>