<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000073">O-000073/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="33982">Marian-Jean Marinescu</PERSON>, <PERSON ID="28120">Simon Busuttil</PERSON>, <PERSON ID="97968">Andrey Kovatchev</PERSON>, <PERSON ID="39722">Sebastian Valentin Bodu</PERSON>, <PERSON ID="111027">Svetoslav Hristov Malinov</PERSON>, <PERSON ID="96848">Mariya Nedelcheva</PERSON>, <PERSON ID="28352">Zuzana Roithová</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000073">Subiect: Călătoria fără viză în Canada pentru toți cetățenii UE și Acordul economic și comercial cuprinzător UE - Canada</OBJECT><CONTENT><PARA>Negocierile Comisiei cu Canada privind Acordul economic și comercial cuprinzător, un acord asupra căruia Parlamentul European urmează să voteze mai târziu în cursul acestui an, vor hotărî viitorul cadru juridic al relațiilor economice dintre Uniunea Europeană și Canada.</PARA><PARA>Un element esențial al acordurilor economice și comerciale îl reprezintă gradul de facilitare a călătoriilor între partenerii comerciali. Cu toate acestea, în prezent, acest element nu funcționează la capacitate maximă, deoarece Canada solicită viză cetățenilor români, cehi și bulgari. Este îngrijorător, prin urmare, faptul că un astfel de acord este negociat fără a exista reciprocitate în ceea ce privește vizele.</PARA><PARA>În pofida existenței unei politici comune a UE în materie de vize și în pofida faptului că nicio țară UE nu solicită viză cetățenilor canadieni, există o obligație de obținere a vizei pentru cetățenii UE menționați mai sus. Mai mult, această obligație este în vigoare în ciuda adoptării de curând de către Canada a legislației care instituie o abordare duală în ceea ce privește sistemul său de acordare a azilului, separând cererile din partea țărilor democratice de cele din partea țărilor nedemocratice, ceea ce face ca cererile de azil din partea cetățenilor țărilor UE (în special din România, Republica Cehă și Bulgaria) să fie deja descurajate.</PARA><PARA>Pentru a negocia un acord global și cuprinzător, pe care să-l aprobe Parlamentul European, Consiliul și Comisia:</PARA><PARA>Va pune Comisia accent pe introducerea călătoriei fără viză pentru toți cetățenii UE ca prioritate în cadrul etapelor următoare ale negocierilor privind Acordul economic și comercial cuprinzător UE – Canada?</PARA><PARA>Preconizează Comisia că obligația de obținere a vizei pentru cetățenii a trei state membre ale Uniunii Europene, România, Republica Cehă și Bulgaria, va fi eliminată până la încheierea negocierilor? Dacă nu, ce măsuri va lua și ce soluții prevede?</PARA></CONTENT></QUEST>