<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0179">O-0179/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0179">Subiect: Situaţia în ceea ce priveşte propunerea Comisiei privind reformarea directivei privind procedurile de azil</OBJECT><CONTENT><PARA>După cum s-a menţionat şi cu alte ocazii, raportul Comisiei din 8 septembrie 2010 adresat Parlamentului şi Consiliului cu privire la aplicarea Directivei 2005/85/CE din 1 decembrie 2005 privind standardele minime cu privire la procedurile din statele membre de acordare și retragere a statutului de refugiat (COM(2010)0465) arată că garanţiile procedurale înregistrează variaţii considerabile în UE, ca urmare a standardelor deseori vagi şi ambigue stabilite în această directivă.</PARA><PARA>În acest raport al Comisiei se stabileşte în mod clar necesitatea reformării Directivei 2005/85/CE (denumită în continuare „directiva privind procedurile de azil”) pentru a se realiza deplina armonizare în acest domeniu. În plus, în Programul de la Stockholm se subliniază şi se confirmă angajamentul de a crea un sistem european comun pentru azil până în 2012. </PARA><PARA>Pentru ca UE să îşi onoreze acest angajament - inclus, inter alia, în Programul de la Stockholm - până în 2012, în special în vederea garantării unor standarde de protecţie mai ridicate, mai armonizate, este necesar ca reformarea directivei privind procedurile de azil să avanseze de urgenţă în cadrul Consiliului şi al Parlamentului. În consecinţă, având în vedere negocierile aflate în curs de desfăşurare, este necesară clarificarea urgentă a mai multor chestiuni. </PARA><PARA>Poate Consiliul să indice punctul în care a ajuns cu dezbaterile pe marginea propunerii Comisiei prezentate la 21 octombrie 2009? </PARA><PARA>Poate Consiliul să prezinte mai multe detalii referitoare la evaluarea acestui text, inclusiv la dificultăţile întâlnite? </PARA><PARA>Unele state membre şi-au exprimat îngrijorarea cu privire la reformarea propusă, mai ales în ceea ce priveşte implicaţiile financiare ale propunerii Comisiei. Prin urmare, ar putea Consiliul explica de ce reformarea propusă ar genera importante costuri financiare pe termen lung?</PARA></CONTENT></QUEST>