<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000058">O-000058/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="99416">Nikolaos Salavrakos</PERSON>, <PERSON ID="21817">Mario Borghezio</PERSON>, <PERSON ID="96994">Fiorello Provera</PERSON>, <PERSON ID="97196">Oreste Rossi</PERSON>, <PERSON ID="97198">Mara Bizzotto</PERSON>, <PERSON ID="96654">Jaroslav Paška</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000058">Subiect: Situația migranților în Grecia</OBJECT><CONTENT><PARA>Un număr deosebit de mare de migranți trec în mod ilegal frontiera terestră turco-grecească, reprezentând 90 % din totalul trecerilor ilegale peste frontieră detectate în UE în 2010. În 2010, echipa temporară de intervenție rapidă la frontieră (RABIT) la granița turco-grecească a condus inițial la scăderea numărului de intrări ilegale. Cu toate acestea, conform datelor Frontex, trecerile neregulamentare ale migranților către Grecia au cunoscut o creștere rapidă în a doua jumătate a anului 2011, cu până la 350 de treceri pe zi. Acest lucru este în principal un rezultat al Primăverii Arabe și al faptului că Turcia a introdus un sistem fără vize pentru țările învecinate. Turcia a făcut acest lucru fără a lua suficiente măsuri pentru a-și proteja granițele externe de imigrația ilegală și neregulamentară și de traficul și transportul ilegal de ființe umane de către rețelele de crimă organizată; de asemenea, Turcia nici nu respectă acordurile de readmisie. Situația actuală reprezintă o amenințare pentru securitatea UE.</PARA><PARA>În 2010, Grecia a adoptat un Plan de acțiune național privind gestionarea migrației, care într-o oarecare măsură s-a bucurat de rezultate pozitive. În 2011 a instituit noi servicii care să se ocupe de cererile de azil și de primirea inițială a solicitanților.</PARA><PARA>Potrivit UNHCR, Regulamentul Dublin II nu introduce mecanismele necesare pentru a asigura repartizarea echitabilă a responsabilităților. Mai mult, UNHCR menționează că trecerile ilegale peste frontieră plasează o responsabilitate disproporțională asupra anumitor state membre, mai ales asupra celor situate la frontierele externe ale UE. Gestionarea fluxurilor migratorii implică, prin urmare, resurse și capacități substanțiale, într-o perioadă în care Grecia se confruntă cu o situație financiară dificilă.</PARA><PARA>1.  Ce măsuri intenționează să ia Comisia pentru a facilita absorbția fondurilor UE de către autoritățile elene și pentru a oferi asistență tehnică în acest domeniu în vederea găsirii unei soluții la nivelul UE pentru gestionarea fluxurilor migratorii?</PARA><PARA>2.  Intenționează Comisia să propună o revizuire a Regulamentului Dublin II pentru a institui un sistem echitabil și eficient care să garanteze pe deplin respectarea drepturilor omului ale solicitanților de azil în UE?</PARA><PARA>3.  Ce măsuri ar putea lua Comisia pentru a încuraja Turcia să respecte acordurile de readmisie și pentru ca autoritățile turce să combată în mod eficient traficul de ființe umane și crima organizată?</PARA></CONTENT></QUEST>