<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000018">O-000018/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="37676">Søren Bo Søndergaard</PERSON>, <PERSON ID="96748">Cornelis de Jong</PERSON>, <PERSON ID="23706">Miloslav Ransdorf</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000018">Subiect: Prevenirea potențialelor conflicte de interes în situațiile în care funcționarii UE ocupă poziții în afara instituțiilor UE</OBJECT><CONTENT><PARA>În noiembrie 2011, ALTER- EU (the Alliance for Lobbying Transparency and Ethics Regulation) a publicat un studiu cu privire la potențialele conflicte de interes care pot apărea în situațiile în care funcționarii UE ocupă poziții în afara instituțiilor UE.</PARA><PARA>În acest studiu, ALTER-EU citează o serie de exemple în care funcționari UE au ocupat poziții de promovare a unor grupuri de interes, fapt care ar putea conduce la riscul unui conflict de interese. Cu toate acestea, conform studiului, niciunul dintre funcționarii UE menționați nu a fost împiedicat să accepte o astfel de poziție după o anumită perioadă, și anume după așa-numita „perioadă de tranziție”.</PARA><PARA>Conform studiului, peste 50% din personalul de conducere și/sau personalul de promovare a grupurilor de interes din cadrul celor 4 mari societăți de consultanță în materie de lobby din Bruxelles au experiență în cadrul instituțiilor UE.</PARA><PARA>Având în vedere exemplele din cadrul studiului menționat mai sus, este Comisia de acord cu necesitatea elaborării unei legislații mai stricte în acest domeniu, spre exemplu prin stabilirea unei perioade de tranziție în care foștilor funcționari UE să nu le fie permisă ocuparea posturilor de lobby care implică instituția europeană în cadrul căreia au fost activi? </PARA><PARA>Făcând referire în mod special la afirmațiile comisarului Šefčovič din cadrul audierii sale de confirmare organizată de Comisia AFCO în 2010, ce progrese a înregistrat Comisia în abordarea potențialelor conflicte de interes în situațiile în care funcționarii UE ocupă poziții în afara instituțiilor UE?</PARA><PARA>Cum se asigură Comisia de faptul că informațiile confidențiale și experiența câștigată în cadrul instituțiilor europene nu va fi folosită în scopuri personale?</PARA><PARA>În final, va urma și Comisia exemplul guvernului Regatului Unit, care publică pe pagina sa de internet o listă actualizată a cazurilor de „ușă turnantă” (de transfer între sectorul public și cel privat), sau cel puțin a cazurilor care implică înalții funcționari? </PARA></CONTENT></QUEST>