<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000161">O-000161/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000161">Subiect: Sprijinul acordat de UE procesului de tranziție spre democrație din Tunisia </OBJECT><CONTENT><PARA>Începând cu data de 14 ianuarie 2011, Uniunea Europeană și-a exprimat în mod continuu voința de a acorda asistență procesului de tranziție către democrație din Tunisia. UE a intervenit, în special, prin acordarea unui ajutor umanitar substanțial pentru primirea sutelor de mii de refugiați sosiți în Tunisia de la începutul revoltelor și confruntărilor din Libia și prin instalarea de tabere de refugiați și repatrierea resortisanților în țara lor de origine</PARA><PARA>Reprezentanții SEAE au menționat, la 15 iunie 2011, în cadrul Subcomisiei pentru drepturile omului a Parlamentului European, prezența unui număr de 6 000 de persoane în tabere, precizând că au fost oferite promisiuni de relocare unui număr de 780 de refugiați. Este Comisia în măsură să indice care sunt statele membre care s-au angajat să primească refugiați și să ne ofere informații cu privire la discuțiile purtate cu Consiliul și statele membre pentru a permite o mai mare solidaritate cu refugiații din zonele afectate de conflictul libian, în care sunt angajate mai multe state europene? </PARA><PARA>În plus, Uniunea Europeană a anunțat că, pe lângă ajutorul umanitar, ar urma să fie deblocate ajutoare destinate să compenseze efectele crizei economice și sociale generate, în special, de scăderea drastică a resurselor provenite din turism și de reducerea volumului schimburilor comerciale cu Libia. Administrația SEAE a confirmat Subcomisiei pentru drepturile omului că, deși s-a stabilit care sunt instrumentele financiare la care trebuie să se apeleze, fondurile nu au fost încă deblocate. Este Comisia în măsură să ne prezinte cauzele acestei întârzieri? Deoarece situația economică și socială poate periclita un proces fragil de tranziție spre democrație, ajutorul economic trebuie deblocat de urgență și necondiționat. La ce termen va fi plătit acest ajutor?</PARA></CONTENT></QUEST>