<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0060">O-0060/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2173">Arlene McCarthy</PERSON>, în numele <COMMITTEE COMMID="817">Comisia pentru piaţa internă şi protecţia consumatorilor</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0060">Subiect: Siguranţa produselor şi, în special, a jucăriilor</OBJECT><CONTENT><PARA>RAPEX, sistemul european de alertă rapidă pentru produsele de consum nealimentare periculoase, indică faptul că 48% dintre produsele periculoase identificate provin din China, iar în cazul a 27% dintre acestea originea nu a fost identificată. Un sfert dintre aceste produse sunt jucării pentru copii.</PARA><PARA>În ultimele luni, au fost anunţate în Uniunea Europeană o serie de campanii la scară largă de retragere voluntară de pe piaţă a jucăriilor periculoase. Toate cele trei campanii au vizat jucării produse în China. Acest lucru a contribuit la sensibilizarea opiniei publice cu privire la această chestiune şi necesită măsuri urgente de remediere. <BRK/></PARA><PARA>Consideră Consiliul că actualele   controale la frontierele externe ale Uniunii sunt adecvate? Cum ar putea   fi acestea întărite pentru a evita ca produsele periculoase, în special   jucăriile, să ajungă la consumatori? <BRK/></PARA><PARA>Consideră Consiliul   că este necesar să fie luate măsuri pentru a garanta aplicarea riguroasă   a legislaţiei în materie de siguranţă a produselor şi, în special, a   jucăriilor, şi pentru a intensifica controalele la nivel naţional? <BRK/></PARA><PARA>Cum îşi propun statele   membre să îmbunătăţească supravegherea pieţei în ceea ce priveşte produsele   de consum? <BRK/></PARA><PARA>Ce măsuri are în vedere Consiliul pentru a determina China şi alte ţări terţe să îşi îmbunătăţească standardele de producţie pentru a respecta cerinţele UE în materie de siguranţă? Ce acţiuni comune vor întreprinde statele membre cu Statele Unite şi alţi parteneri pentru a oferi sprijin în acest sens?</PARA></CONTENT></QUEST>