<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0199">O-0199/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>în numele <COMMITTEE COMMID="2862">Comisia pentru afaceri economice şi monetare</COMMITTEE></TI-AUTHOR></TI><OBJECT OBJID="OBJ0199">Subiect: Crearea unui mecanism permanent de criză pentru a garanta stabilitatea financiară a zonei euro</OBJECT><CONTENT><PARA>Parlamentul European este convins de necesitatea unui mecanism permanent de criză pentru a garanta stabilitatea financiară a zonei euro. Reamintește că BCE a identificat în mod similar o asemenea necesitate în propunerile sale din iunie 2010, intitulate „Consolidarea guvernanței economice în zona euro”. Parlamentul chiar a solicitat crearea unui Fond Monetar European (a se vedea raportul Feio din 2010). Parlamentul a identificat, de asemenea, necesitatea unui mecanism de soluționare a crizelor destinat sectorului bancar (a se vedea rapoartele Garcia-Margallo y Marfil și Ferreira din 2010). Oricare ar fi mecanismul creat, ar trebui să se acorde prioritate sprijinirii zonei euro și a statelor sale membre, fără a se agrava situația și mai mult. În această privință, Parlamentul favorizează metoda comunitară.</PARA><PARA>În concluziile sale din 28-29 octombrie, Consiliul European a solicitat președintelui său să acționeze în vederea unei modificări limitate a tratatului necesară pentru crearea unui mecanism permanent de criză pentru a garanta stabilitatea financiară a zonei euro în ansamblu. Modul în care Consiliul European a abordat implicarea sectorului privat într-un astfel de mecanism nu a rămas fără ecou pe piețe. </PARA><PARA>La 28 noiembrie 2010, miniștrii Eurogrupului au convenit ca mecanismul permanent, Mecanismul european de stabilitate (MES), să se bazeze pe Fondul european de stabilitate financiară (FESF) și să implice eventual sectorul privat în funcție de caz, în conformitate cu practica internațională și a FMI.</PARA><PARA>Date fiind tensiunile de pe piețe și necesitatea ca mecanismul să fie eficient în interesul tuturor membrilor zonei euro, când va face Comisia o propunere formală pentru un mecanism permanent de soluționare a crizelor și poate aceasta să răspundă la următoarele întrebări?</PARA><PARA>1.  Ce ar implica exact o modificare a tratatului, dacă va fi nevoie până la urmă de o astfel de modificare? Ce procedură ar fi utilizată în acest sens?</PARA><PARA>2.  S-ar baza noul instrument pe o abordare interguvernamentală sau pe metoda comunitară și cum ar fi finanțat?</PARA><PARA>3.  Care ar fi toate opțiunile tehnice, având în vedere condiționalitatea necesară?</PARA><PARA>4.  Ar trebui ca statele membre care încă nu fac parte din zona euro să fie invitate să facă parte din mecanism?</PARA><PARA>5.  Când ar fi creat acest mecanism și care ar fi, în opinia Comisiei, rolul Parlamentului în privința respectivă?</PARA></CONTENT></QUEST>