<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0142">O-0142/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4385">Hélène Flautre</PERSON>, <PERSON ID="4531">Jean Lambert</PERSON> şi <PERSON ID="28409">Raül Romeva i Rueda</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0142">Subiect: Zborurile comune pentru repatrierea migranților fără acte în regulă</OBJECT><CONTENT><PARA>În ultimele săptămâni, mai multe state membre au început repatrierea forțată și colectivă a unor cetățeni afgani în Afganistan unde, în anumite zone, există încă un risc evident în ceea ce privește securitatea fizică a acestora. Având în vedere că afganii reprezintă cea mai mare comunitate de refugiați din lume (peste 2,7 milioane, plus 500 000 de persoane strămutate) și că în Afganistan persistă o situație de confuzie generală, poate această țară să fie considerată o țară terță sigură?</PARA><PARA>În cazul în care Consiliul consideră că Afganistanul nu este o țară terță sigură, constituie zborurile comune o încălcare a articolului 33 din Convenția de la Geneva privind nereturnarea?</PARA><PARA>Consideră Consiliul că zborurile comune reprezintă o expulzare colectivă?</PARA><PARA>Poate Consiliul să garanteze că, înainte de fiecare repatriere, se va efectua o verificare detaliată pentru a se asigura că persoana vizată nu a depus o cerere de protecție internațională și, în caz afirmativ, că s-a respectat pe deplin fiecare etapă a procedurii de examinare și că securitatea acesteia nu este amenințată în țara în care a fost repatriată? Este Consiliul în măsură să verifice a posteriori că, într-adevăr, aceasta este situația în cazurile de repatriere forțată?</PARA><PARA>Consideră Consiliul că cetățenii afgani ar putea obține o protecție suplimentară în conformitate cu articolul 15 litera (c) din Directiva „condițiilor de eligibilitate” 2004/83/CE<FNREF FNIDREF="FN1"/> din 29 aprilie 2004, care menționează amenințările grave și individuale la adresa vieții sau a persoanei unui civil ca urmare a violenței generalizate în caz de conflict armat intern sau internațional?</PARA><PARA>Consideră Consiliul legitimă repatrierea unei persoane rezidente fără forme legale pe teritoriul UE pentru unicul motiv că aceasta nu a depus o cerere de protecție internațională, în ciuda conștientizării pe deplin a faptului că, din cauza Regulamentului Dublin II, mulți solicitanți de azil se tem să depună o cerere de azil într-un stat membru atunci când intră pe teritoriul UE?</PARA><FN FNID="FN1">  JO L 304, 30.9.2004, p. 12.</FN></CONTENT></QUEST>