<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000318">O-000318/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96820">Marisa Matias</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000318">Subiect: Impactul extrateritorial al legislației țărilor terțe și legislația UE privind protecția datelor</OBJECT><CONTENT><PARA>Legislația țărilor terțe poate avea un impact extrateritorial care afectează direct companiile, cetățenii şi rezidenţii pe termen lung de pe teritoriul Uniunii Europene. Această legislație poate intra în contradicție cu legislația UE, de exemplu în ceea ce privește protecția datelor. Deoarece Medicare Act, FATCA, FISA și the Patriot Act solicită prezentarea autorităților americane a datelor personale stocate în Europa.</PARA><PARA>1.  Consideră Comisia că legislația țărilor terțe, cum ar fi aceste exemple din legislația americană, poate efectiv să anuleze legislația UE relevantă privind protecția datelor și drepturile și garanțiile pe care le asigură cetățenilor, rezidenţilor pe termen lung și întreprinderilor? Are Comisia la cunoștință alte exemple de dispoziții legislative ale țărilor terțe cu impact extrateritorial care să se afle în contradicție cu legislația UE relevantă privind protecția datelor și drepturile aferente?</PARA><PARA>2.  Consideră Comisia că transferul de date personale către țări terțe, așa cum se solicită în exemplele menționate mai sus din legislația americană, constituie o violare a legislației UE relevante privind protecția datelor? </PARA><PARA>3.  Care vor fi acțiunile imediate pe care le va întreprinde Comisia pentru remedierea acestor aspecte cu autoritățile americane competente și ce măsuri va lua Comisia pentru a proteja și reprezenta interesele cetățenilor UE, rezidenţilor pe termen lung și ale întreprinderilor stabilite în UE?</PARA><PARA>4.  Ce acțiuni imediate va întreprinde Comisia pentru a se asigura că dispozițiile UE privind protecția datelor sunt efectiv aplicate și că legislația țărilor terțe nu are întâietate față de legislația UE, anulând în acest fel drepturile și garanțiile pe care le oferă?</PARA></CONTENT></QUEST>