<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000040">O-000040/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000040">Subiect: Situația sistemului de azil din Grecia</OBJECT><CONTENT><PARA>Preocupările referitoare la sistemul de azil din Grecia persistă de mult timp. Țara este formată din insule delimitate de granițe care sunt, prin natura lor, greu de controlat, are un sistem de primire a solicitanților de azil și de procesare a datelor cu o rată de recunoaștere a statutului de refugiat de aproape 0,6% și se confruntă în prezent cu probleme economice fără precedent.</PARA><PARA>La sfârșitul anului 2010, autoritățile grecești s-au angajat să reformeze în totalitate politicile sale privind azilul și migrația și au adoptat un plan național privind gestionarea migrației și a azilului, conform căruia UE trebuie să furnizeze Greciei în următorii trei ani contribuții financiare (atât regulate cât și în caz de urgență) în materie de infrastructură și servicii, cunoștințe specializate și formare profesională, supraveghere și evaluarea calității sistemului pentru fluxul de migranți, pe lângă asigurarea unei finanțări de urgență în vederea implementării fazei de tranziție a procesului privind azilul și pentru primele centre de depistare și de primire.</PARA><PARA>Primul raport trimestrial din partea Grupului operativ al Comisiei pentru Grecia (17 noiembrie 2010) a declarat că s-au realizat unele progrese în cadrul planului, inclusiv crearea unei unități de sprijin pentru solicitările de azil, acordarea unui număr mai ridicat de răspunsuri favorabile la solicitările de azil și instituirea unei autorități responsabile cu supravegherea migranților în momentul sosirii acestora.</PARA><PARA>În cadrul planului operațional, EASO a numit, de asemenea, experți pentru situația din Grecia. Cu toate acestea, conform ONG-urilor precum <I>Médecins Sans Frontières</I> și <I>Human Rights Watch</I>, precum și Comisiei, situația umanitară din centrele de detenție din Evros, de la granița cu Turcia, prezintă multe motive serioase de îngrijorare. Migranții și solicitanții de azil sunt în continuare reținuți în condiții aflate sub standarde, iar copiii migranți neînsoțiți sunt asistați insuficient sau deloc. Această situație devine din ce în ce mai gravă în condițiile în care în Grecia continuă să sosească în fiecare zi în jur de 400 de migranți, dintre care mulți nu au documente de identitate, în ciuda operațiunilor Frontex care se desfășoară în zonă din noiembrie 2010.</PARA><PARA>Care este finanțarea pe care statele membre o acordă Greciei pentru gestionarea azilului, în cadrul căror fonduri și pentru care măsuri?</PARA><PARA>Care sunt măsurile pe care Consiliul le va lua în continuare pentru a ajuta autoritățile elene să utilizeze resursele care le-au fost puse la dispoziție pentru îmbunătățirea capacităților de primire și asigurarea unor standarde mai ridicate pentru persoanele care necesită protecție internațională, să cheltuiască resursele în mod corespunzător și să remedieze rapid situația umanitară din centrele de detenție precum cele din Evros?</PARA></CONTENT></QUEST>