<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000021">O-000021/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="29074">Vito Bonsignore</PERSON>, <PERSON ID="4393">Mario Mauro</PERSON>, <PERSON ID="1941">Roberta Angelilli</PERSON>, <PERSON ID="96729">Santiago Fisas Ayxela</PERSON>, <PERSON ID="96824">Monica Luisa Macovei</PERSON>, <PERSON ID="96843">Marco Scurria</PERSON>, <PERSON ID="4462">Clemente Mastella</PERSON>, <PERSON ID="28367">Gabriele Albertini</PERSON>, <PERSON ID="97193">Antonello Antinoro</PERSON>, <PERSON ID="96757">Raffaele Baldassarre</PERSON>, <PERSON ID="21818">Paolo Bartolozzi</PERSON>, <PERSON ID="96733">Antonio Cancian</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96817">Erminia Mazzoni</PERSON>, <PERSON ID="1746">Luigi Ciriaco De Mita</PERSON>, <PERSON ID="96816">Giovanni La Via</PERSON>, <PERSON ID="97197">Alfredo Pallone</PERSON>, <PERSON ID="36392">Aldo Patriciello</PERSON>, <PERSON ID="97199">Crescenzio Rivellini</PERSON>, <PERSON ID="96819">Licia Ronzulli</PERSON>, <PERSON ID="96755">Sergio Paolo Frances Silvestris</PERSON>, <PERSON ID="41007">Iva Zanicchi</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000021">Subiect: Pariurile ilegale și crima organizată - acordurile de cooperare comercială și judiciară cu țările terțe</OBJECT><CONTENT><PARA>Anul acesta, succesul Jocurilor Olimpice de vară de la Londra, precum și cel al Campionatului European de Fotbal din Polonia și Ucraina ar putea fi serios compromise atât de cazurile de dopaj, cât și de pariurile sportive ilegale, problemă care ia amploare într-un ritm alarmant în statele membre și în lume.</PARA><PARA>Afacerile din acest sector au fost estimate, la nivel mondial, la 385 miliarde de euro pe an; aceasta înseamnă o piață enormă creată pentru a îmbogăți organizații criminale internaționale care, în multe cazuri, colectează pariurile online făcute cu ocazia anumitor evenimente sportive pe site-uri de internet care nu stabilesc limite de joc pentru fiecare competiție. </PARA><PARA>Autoritățile UE iau măsuri adecvate pentru a controla și monitoriza jocurile suspecte, prin adoptarea unui sistem adecvat de licențe pentru jocurile de noroc. Cu toate acestea, legislația altor țări în acest domeniu (în special din Orientul Îndepărtat) este în continuare nesatisfăcătoare, după cum s-a demonstrat pe durata Cupei Mondiale din 2010, când Interpolul a efectuat peste 5000 de arestări pentru jocuri de noroc ilegale în Singapore, Malaysia, China, Hong Kong și Thailanda. Având în vedere această situație, ar putea Comisia să clarifice următoarele aspecte:</PARA><PARA>1.  Ce măsuri au luat țările terțe care negociază acorduri de liber schimb cu UE în domeniul cooperării polițienești, în special în ceea ce privește pariurile ilegale?</PARA><PARA>2.  Acordurile cu țările terțe prevăd standarde minime pentru serviciile online, în special pentru cele legate de pariuri?</PARA><PARA>3.  Consideră Comisia că înființarea unui grup de acțiune la nivelul UE format din experți, care să lucreze în colaborare cu operatori și autorități, ar face posibilă investigarea pariurilor efectuate cu ocazia evenimentelor sportive, realizarea unei monitorizări online (după modelul UEFA de prevenire și alarmă) și identificarea agențiilor ilegale online și offline din întreaga lume, pentru a pune la dispoziția autorităților de aplicare a legii și a celor judiciare sprijin în lupta împotriva crimei organizate, spălării de bani și jocurilor de noroc ilegale? </PARA><PARA>4.  Ce acțiuni au fost sau vor fi luate pentru a garanta integritatea în domeniul sportului, pentru a proteja consumatorii UE prin pariuri legale și jocuri de noroc responsabile și pentru a continua activ lupta împotriva pariurilor ilegale?</PARA></CONTENT></QUEST>