<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000132">O-000132/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="28134">Eva-Britt Svensson</PERSON>, <PERSON ID="96748">Cornelis de Jong</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000132">Subiect: Politica de readmisie şi monitorizarea</OBJECT><CONTENT><PARA>În cadrul Programului de la Stockholm, Consiliul a solicitat Comisiei să prezinte o evaluare a acordurilor de readmisie ale UE şi a negocierilor în curs. La 23 februarie 2011, Comisia a prezentat o comunicare privind „evaluarea şi strategia viitoare pentru acordurile de readmisie ale UE”. Consiliul urmează să adopte concluzii referitoare la această comunicare la reuniunea sa din iunie 2011.</PARA><PARA>Acordurile de readmisie au fost criticate, mai ales de societatea civilă, de specialişti ai drepturilor omului şi de Parlamentul European, pentru motivul că nu respectă drepturile omului în cazul persoanelor readmise. Principiul nereturnării stă la baza dreptului internaţional al drepturilor omului şi trebuie să fie respectat. Însă în anii care au urmat atacurilor de la 11 septembrie 2011, statele membre ale UE nu au respectat pe deplin acest principiu. După cum a subliniat şi Comisia, nu sunt disponibile date globale privind readmisiile şi nu există niciun mecanism de monitorizare a ceea ce li se întâmplă persoanelor readmise după readmisie.</PARA><PARA>Se pare că întreaga politică de readmisie a UE trebuie revizuită în pentru a-i corecta neajunsurile.</PARA><PARA>– Va prezenta Consiliul o politică de readmisie revizuită în iunie?</PARA><PARA>– Va respecta Consiliul recomandările nr. 10-15 ale Comisiei vizând garantarea drepturilor omului în acordurile de readmisie, mai ales pe cele privind monitorizarea situaţiei persoanelor readmise şi existenţa unei clauze suspensive în cazul încălcării drepturilor fundamentale?</PARA><PARA>– Va cere Consiliul să fie culese mai multe date şi statistici, mai ales privind procesarea cererilor de azil ale persoanelor readmise, pentru a avea o bază utilă de la care să pornească evaluarea felului în care sunt puse în aplicare acordurile de readmisie?</PARA><PARA>– Se va asigura Consiliul că politica de readmisie este transparentă şi că publicul are acces la protocoalele bilaterale de punere în aplicare?</PARA><PARA>– Cum intenţionează Consiliul să răspundă la celelalte recomandări ale Comisiei, în special cu privire la evaluarea nevoii concrete de existenţă a unor clauze privind resortisanţii din ţări terţe?</PARA></CONTENT></QUEST>