<QUEST><TI><TI-INTRO>ÎNTREBARE ORALĂ <QREF QID="H-2010-0014">H-0014/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96694">Rolandas Paksas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0014">Subiect: Drepturile omului</OBJECT><CONTENT><PARA>Mai mulți membri ai parlamentului lituanian au efectuat o anchetă parlamentară care a concluzionat că, la inițiativa serviciilor speciale ale unui stat străin, diverse locații din Lituania au fost echipate pentru a deține prizonieri și că avioane care au legătură cu CIA, Agenția Centrală de Informații a Statelor Unite, care au fost menționate și în ancheta Parlamentului European cu privire la închisorile secrete ale CIA din Europa, au folosit aeroporturi lituaniene în mod repetat pentru decolare și aterizare. Ancheta comisiei parlamentului lituanian a menționat un număr mai mare de avioane care au legătură cu CIA și care au aterizat în Lituania decât cea a Parlamentului European.</PARA><PARA>În lumina noilor constatări, nu consideră Comisia Europeană că există deja o bază juridică suficientă pentru a întreprinde o anchetă specială privind o posibilă încălcare a articolelor relevante din Convenția de la Geneva, din Carta Internațională a Drepturilor Omului și din Carta Drepturilor Fundamentale a Uniunii Europene și ingerința serviciilor speciale ale unui stat străin în afacerile Lituaniei, stat suveran, membru al Uniunii Europene? </PARA></CONTENT></QUEST>