<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000138">O-000138/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96988">Alfreds Rubiks</PERSON>, <PERSON ID="96852">Cornelia Ernst</PERSON>, <PERSON ID="28134">Eva-Britt Svensson</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000138">Subiect: Dreptul la vot al necetăţenilor din Letonia în cadrul alegerilor locale</OBJECT><CONTENT><PARA>După recâştigarea independenţei, numai cetăţenii Letoniei dinainte de 1940 şi descendenţii lor şi-au redobândit cetăţenia letonă. Alte persoane au dreptul să obţină cetăţenia doar prin naturalizare, iar unele persoane nu au dreptul să fie naturalizate. Între 1995 şi 2009, doar aproximativ 132 000 de persoane au fost naturalizate. La data de 1 ianuarie 2010, încă mai existau aproximativ 358 000 de necetăţeni, reprezentând în jur de 16% din totalul populaţiei.</PARA><PARA>Comisia ONU pentru drepturile omului, Comisia ONU pentru eliminarea discriminării rasiale, Adunarea Parlamentară a Consiliului Europei, Congresul Autorităţilor Locale şi Regionale al Consiliului Europei, Comisarul pentru drepturile omului al Consiliului Europei, Comisia Europeană împotriva Rasismului şi Intoleranţei şi Adunarea Parlamentară a OSCE au recomandat să li se permită necetăţenilor să participe la alegerile locale. În rezoluţia referitoare la raportul complet de monitorizare al Comisiei privind stadiul pregătirii pentru aderarea la UE din 11 martie 2004, Parlamentul European a propus ca autorităţile letone să analizeze posibilitatea de a permite necetăţenilor care au locuit de mult timp în Letonia să participe la alegerile locale. La 22 aprilie 2009, Parlamentul European a adoptat o rezoluţie privind deliberările Comisiei pentru petiții din cursul anului 2008, în care şi-a exprimat preocuparea cu privire la numărul mare de petiţii primite de Comisia pentru petiţii prin care se solicită drept de vot la alegerile locale pentru persoanele rezidente în Letonia, dar care nu sunt cetăţeni letoni.</PARA><PARA>Este de acord Comisia cu recomandările susmenţionate, dar încă nerealizate, ale Parlamentului European? Cum a abordat Comisia această problemă, pentru a da curs recomandărilor Parlamentului European? Urmăreşte îndeaproape şi încurajează Comisia regularizarea statutului necetăţenilor din Letonia, dintre care mulţi s-au născut în Letonia? Este de acord Comisia că deficitul democratic din Letonia ar putea reprezenta un risc evident de încălcare gravă a principiilor democraţiei, a drepturilor omului şi a libertăţilor fundamentale?</PARA></CONTENT></QUEST>