<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000215">O-000215/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4262">Jo Leinen</PERSON><BRK/>în numele <COMMITTEE COMMID="2865">Comisia pentru mediu, sănătate publică şi siguranţă alimentară</COMMITTEE></TI-AUTHOR></TI><OBJECT OBJID="OBJ000215">Subiect: Rezistența la agenții antimicrobieni, o amenințare la adresa sănătății publice</OBJECT><CONTENT><PARA>În iunie 2011, o delegație a Comisiei pentru mediu, sănătate publică și siguranță alimentară din cadrul Parlamentului a vizitat Agenția europeană pentru medicamente din Londra. În cursul vizitei, atât agenția, cât și delegația și-au exprimat îngrijorarea legată de rezistența sporită la agenții antimicrobieni, în special la antibiotice. Un raport tehnic comun al agenției și al Centrului European pentru Prevenirea și Controlul Bolilor (ECDC) concluziona încă din 2009 că cel puțin 25 000 de pacienți din UE mor în fiecare an din cauza infecțiilor provocate de bacterii rezistente la numeroase medicamente, precum și că, la nivelul Uniunii, infecțiile provocate de aceste bacterii au drept consecință costuri suplimentare de asistență medicală și pierderi de productivitate de o valoare de cel puțin 1,5 miliarde EUR în fiecare an<FNREF FNIDREF="FN1"/>. Un raport al Comisiei privind recomandările Consiliului din 2001<FNREF FNIDREF="FN2"/> și sondajul Eurobarometru din 2010 au identificat o serie de deficiențe și lacune în promovarea utilizării prudente a agenților antimicrobieni. Problema este agravată de faptul că doar un mic număr de agenți microbieni noi au fost autorizați în ultimii ani, o situație care ar putea îngreuna pe viitor tratarea infecțiilor. Rezistența la agenții antimicrobieni este o problemă din ce în ce mai mare atât pentru oameni, cât și pentru animale. Rezistența se poate transmite de la animale la oameni prin lanțul alimentar sau prin contact direct. Fenomenul rezistenței la agenții antimicrobieni are în mod evident implicații transfrontaliere.</PARA><PARA>Ar putea Comisia să explice cum intenționează, prin viitoarele inițiative UE, inclusiv prin propuneri legislative, să abordeze problema rezistenței la agenți antimicrobieni, în special în ceea ce privește:</PARA><PARA>1. utilizarea prudentă a agenților antimicrobieni autorizați pentru oameni și animale;</PARA><PARA>2. necesitatea unor stimulente pentru a investi în agenți antimicrobieni noi;</PARA><PARA>3. măsura în care rezistența la agenții antimicrobieni crește cheltuielile de sănătate publică în statele membre?</PARA><FN FNID="FN1">  „Provocarea bacteriilor: momentul să reacționăm” Raport tehnic comun ECDC/EMEA, septembrie 2009</FN><FN FNID="FN2">  Documentul de lucru al serviciilor Comisiei, document care însoțește al doilea raport al Comisiei către Consiliu pe baza rapoartelor statelor membre privind punerea în aplicare a Recomandării Consiliului (2002/77/CE) privind utilizarea prudentă a agenților antimicrobieni în medicina umană</FN></CONTENT></QUEST>