<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0114">O-0114/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1309">Brian Simpson</PERSON><BRK/>în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR></TI><OBJECT OBJID="OBJ0114">Subiect: Punerea în aplicare a Directivei 2008/6/CE cu privire la realizarea integrală a pieței interne a serviciilor poștale</OBJECT><CONTENT><PARA>În conformitate cu Directiva 2008/6/CE<FNREF FNIDREF="FN1"/>, piața internă a serviciilor poștale va fi realizată integral până în decembrie 2010, ceea ce o va face accesibilă oricărui operator poștal. Cum va garanta Comisia faptul că statele membre asigură deschiderea pieței? Cu toate acestea, directiva solicită, de asemenea, statelor membre să protejeze condițiile de muncă și să asigure furnizarea de servicii universale fiabile. Cum va garanta Comisia că statele membre protejează regimul social al lucrătorilor din cadrul serviciilor poștale, atât în sectorul public, cât și în cel privat, și că toate standardele din domeniul muncii și din domeniul social, inclusiv sistemele de asigurări sociale aflate în prezent în vigoare la nivel național sunt respectate și aplicate de către toți operatorii?</PARA><PARA>Va realiza Comisia o evaluare de impact în ceea ce privește deschiderea pieței serviciilor poștale, pe baza articolului 9 din Tratatul de la Lisabona, care prevede că Uniunea ține seama de cerințele privind garantarea unei protecții sociale corespunzătoare în momentul definirii și punerii în aplicare a politicilor sale? În plus, în conformitate cu directiva, statele membre ar trebui să realizeze studii privind calcularea costurilor nete ale obligației de serviciu universal, precum și privind modalitatea aleasă pentru a asigura recuperarea finanțării acestor costuri nete. Când se așteaptă Comisia ca statele membre să prezinte aceste studii? </PARA><PARA>Cum poate garanta Comisia că statele membre vor asigura colectarea și livrarea corespondenței pentru toți clienții, indiferent de locația acestora, inclusiv pentru cei din zonele rurale izolate, cel puțin cinci zile pe săptămână, în conformitate cu obligația de serviciu universal?</PARA><PARA>Ca rezultat al crizei financiare, economia europeană se confruntă în continuare cu multe dificultăți. Poate Comisia să pregătească un raport privind progresele înregistrate în punerea în aplicare a directivei (înainte de 31 decembrie 2013, așa cum este prevăzut la articolul 23), care să pună în evidență cele mai importante evoluții legate de criză, în special cu privire la aspectele economice și sociale?</PARA><FN FNID="FN1">  JO L 52, 27.2.2008, p.3.</FN></CONTENT></QUEST>