<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000326">O-000326/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000326">Subiect: Impactul extrateritorial al legislaţiei ţărilor terţe şi legislaţia UE privind protecţia datelor</OBJECT><CONTENT><PARA>Legislaţia ţărilor terţe poate avea un impact extrateritorial care afectează direct companiile şi cetăţenii de pe teritoriul Uniunii Europene. Această legislaţie poate intra în contradicţie cu legislaţia UE, de exemplu în ceea ce priveşte protecţia datelor. Deoarece „Medicare Act”, FATCA, FISA şi „the Patriot Act” solicită prezentarea autorităţilor americane a datelor personale stocate în Europa.</PARA><PARA>1. Consideră Comisia că legislaţia ţărilor terţe, cum ar fi aceste exemple din legislaţia americană, poate efectiv să anuleze legislaţia UE relevantă privind protecţia datelor şi drepturile şi garanţiile pe care le asigură cetăţenilor şi întreprinderilor? Are Comisia la cunoştinţă alte exemple de dispoziţii legislative ale ţărilor terţe cu impact extrateritorial care să se afle în contradicţie cu legislaţia UE relevantă privind protecţia datelor şi drepturile aferente?</PARA><PARA>2. Consideră Comisia că transferul de date personale către ţări terţe, aşa cum se solicită în exemplele menţionate mai sus din legislaţia americană, constituie o violare a legislaţiei UE relevante privind protecţia datelor? </PARA><PARA>3. Care vor fi acţiunile imediate pe care le va întreprinde Comisia pentru remedierea acestor aspecte cu autorităţile americane competente şi ce măsuri va lua Comisia pentru a proteja şi reprezenta interesele cetăţenilor UE şi ale întreprinderilor stabilite în UE?</PARA><PARA>4. Ce acţiuni imediate va întreprinde Comisia pentru a se asigura că dispoziţiile UE privind protecţia datelor sunt efectiv aplicate şi că legislaţia ţărilor terţe nu are întâietate faţă de legislaţia UE, anulând în acest fel drepturile şi garanţiile pe care le oferă?</PARA><PARA>5. Subliniind în același timp sprijinul său în lupta împotriva evaziunii fiscale, nu ar trebui Comisia să încurajeze SUA să se adreseze mai curând statelor decât să solicite întreprinderilor să transmită date cu caracter personal?</PARA><PARA>6. Ar fi de acord Comisia cu faptul că acceptarea de către SUA a schimbului de informații automat astfel cum este înscris în Directiva UE privind impozitarea economiilor, extins și la alte forme de venit, ar face redundantă aplicarea FATCA la UE?</PARA></CONTENT></QUEST>