<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000162">O-000162/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96662">Franziska Katharina Brantner</PERSON>, <PERSON ID="96732">Malika Benarab-Attou</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000162">Subiect: Sprijinul acordat de UE procesului de tranziție spre democrație din Tunisia </OBJECT><CONTENT><PARA>Începând cu data de 14 ianuarie 2011, Uniunea Europeană și-a exprimat în mod continuu voința de a acorda asistență procesului de tranziție către democrație din Tunisia prin acordarea de ajutor pentru dezvoltarea socioeconomică, dar și a unui ajutor umanitar substanțial pentru primirea sutelor de mii de refugiați sosiți în Tunisia de la începutul revoltelor și confruntărilor din Libia.</PARA><PARA>Reprezentanții SEAE au menționat, la 15 iunie 2011, în cadrul Subcomisiei pentru drepturile omului a Parlamentului European, prezența unui număr de 6 000 de persoane în tabere, precizând că au fost oferite promisiuni de relocare unui număr de 780 de refugiați. Care sunt statele membre care s-au angajat să primească refugiați și în ce număr? Câte relocări au fost efectuate în realitate până în prezent? În ce stadiu se află discuțiile purtate cu Consiliul și statele membre pentru a permite o mai mare solidaritate cu refugiații din zonele afectate de conflictul libian în care sunt angajate mai multe state membre? La ce programe financiare s-a apelat și care este cuantumul fondurilor deblocate pentru susținerea eforturilor depuse de Tunisia în această politică de primire? </PARA><PARA>În plus, Uniunea Europeană a anunțat că, pe lângă ajutorul umanitar, ar urma să fie deblocate ajutoare destinate să compenseze efectele crizei economice și sociale generate, în special, de scăderea drastică a resurselor provenite din turism și de reducerea volumului schimburilor comerciale cu Libia. Administrația SEAE a confirmat Subcomisiei pentru drepturile omului că, deși s-a stabilit care sunt instrumentele financiare la care trebuie să se apeleze, fondurile nu au fost încă deblocate. Care sunt programele financiare la care se va apela și sumele prevăzute? Din ce motive s-a produs această întârziere? Deoarece situația economică și socială poate periclita un proces fragil de tranziție spre democrație, ajutorul economic trebuie deblocat de urgență și necondiționat. Ce măsuri intenționează Comisia să adopte pentru a accelera plata ajutoarelor și în ce termen? </PARA></CONTENT></QUEST>