<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000085">O-000085/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96886">Rosario Crocetta</PERSON>, <PERSON ID="96916">Rita Borsellino</PERSON>, <PERSON ID="96952">Sylvie Guillaume</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000085">Subiect: Răspunsul la fluxurile migratorii din Africa de Nord și din țările sud-mediteraneene</OBJECT><CONTENT><PARA>Valul de revoluții politice din Africa de Nord este însoțit de fluxuri migratorii, deoarece oamenii fug de instabilitate și violență, în special în cazul Libiei. Deocamdată, aceste mișcări sunt orizontale, mai degrabă decât verticale, și afectează îndeosebi regiunea (Tunisia, Egipt și Algeria). Cu toate acestea, s-a consemnat sosirea a aproximativ 7 000 de tunisieni pe insula Lampedusa. Întrucât aceste mișcări pun la încercare solidaritatea atât față de țările vecine, cât și în sânul UE, rugăm Consiliul să răspundă la următoarele întrebări:</PARA><PARA>– Ce măsuri preconizează Consiliul pentru a ajuta țările din această regiune să gestioneze situația creată și pentru a sprijini persoanele care nu pot părăsi regiunea și care ar putea avea nevoie de protecție internațională?</PARA><PARA>– Având în vedere situația critică a migranților de pe insula Lampedusa și din regiunea Evros, ce intenționează Consiliul să întreprindă pentru a determina Italia și Grecia să aplice Directiva din 2001 privind acordarea protecției temporare și Directiva din 2003 privind primirea solicitanților de azil?</PARA><PARA>– Având în vedere situația deosebit de vulnerabilă a minorilor neînsoțiți care, conform anumitor relatări, ar fi sosit pe insula Lampedusa, ce intenționează Consiliul să întreprindă pentru a asigura protecția corespunzătoare a acestui grup?</PARA><PARA>– Ce intenționează Consiliul să întreprindă în ceea ce privește relocarea refugiaților în UE și între statele membre și în ceea ce privește, în special, solicitanții care au nevoie de protecție internațională? </PARA><PARA>– Ce intenționează Consiliul să întreprindă pentru a crea mecanisme de solidaritate mai sistematice între statele membre, care să permită relocarea migranților care ajung în zona Mării Mediterane?</PARA><PARA>– Pe termen lung, ce intenționează Consiliul să întreprindă pentru a asigura realizarea efectivă, până în 2012, a sistemului comun de azil al UE?</PARA></CONTENT></QUEST>