<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0152">O-0152/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="97229">Niccolò Rinaldi</PERSON>, <PERSON ID="4335">Marielle De Sarnez</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0152">Subiect: Tunisia - articolul 61a din Codul Penal</OBJECT><CONTENT><PARA>Camera Deputaților din Tunisia a adoptat la 15 iunie 2010 o nouă modificare a articolului 61a din Codul Penal, care se referă la încălcarea „securității externe” a Tunisiei. În prezent, articolul 61a incriminează contactarea „unor agenți ai unei puteri străine în vederea subminării situației militare sau diplomatice din Tunisia”. Tunisienii acuzați de comiterea acestei sunt pasibili de o pedeapsă de până la 20 de ani de închisoare, sentința minimă fiind de cinci ani. Noua legislație stipulează că vor fi pedepsiți toți tunisienii care stabilesc legături cu agenți ai unei țări, instituții sau organizații străine pentru a dăuna „intereselor vitale ale Tunisiei” și „securității sale economice”.</PARA><PARA>Modificările Codului Penal sunt destinate incriminării activiștilor pentru drepturile omului pentru activitatea lor de promovare a drepturilor omului și au în vizor în special activiștii pentru drepturile omului care s-au întâlnit de curând cu funcționari și deputați europeni pentru a discuta pe tema situației alarmante din Tunisia în privința drepturilor omului, într-o perioadă în care UE poartă negocieri în vederea consolidării relațiilor sale cu Tunisia.</PARA><PARA>În plus, fondurile europene pentru organizațiile independente ale societății civile, și anume Liga Tunisiană pentru Drepturile Omului (LTDH) și Asociația Democratică a Femeilor din Tunisia (ATFD), au fost înghețate de guvernul tunisian, din 2006 pentru LTDH și din februarie 2010 pentru ATFD.</PARA><PARA>Consideră Comisia că această nouă dispoziție legală contravine articolului 2 din Acordul de asociere dintre Tunisia și UE din 1995, în care se stipulează că respectarea principiilor democratice și a drepturilor fundamentale se află la baza politicilor interne și internaționale ale celor două părți, și că adoptarea acesteia reprezintă un obstacol în calea consolidării relațiilor UE-Tunisia?</PARA><PARA>Ce măsuri concrete ia Comisia pentru a asigura utilizarea eficientă a fondurilor europene?</PARA><PARA>Care este strategia Comisiei în domeniul drepturilor omului în ceea ce privește Tunisia, în conformitate cu declarația finală a Consiliului de asociere UE - Tunisia din 11 mai 2010?</PARA></CONTENT></QUEST>