<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0345">H-0345/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0345">Subiect: Exploatarea marinarilor de către grupurile de întreprinderi maritime monopoliste</OBJECT><CONTENT><PARA>Exploatarea marinarilor de către grupurile de întreprinderi maritime monopoliste se generalizează. Un exemplu îl reprezintă, în special, ceea ce se întâmplă pe navele ROPAX 1 şi ROPAX 2 aflate sub pavilion britanic şi aparţinând întreprinderii maritime V – SHIPS”/”Adriatic Lines &amp; Spa, care declară că îşi are sediul în Italia şi asigură servicii regulate între Corint, în Grecia, şi Ravena, în Italia. Echipajele, care numără 33, respectiv, 29 de marinari (deşi, conform legislaţiei, aceştia ar trebui să fie cel puţin 48) sunt alcătuite exclusiv din români care nu sunt acoperiţi de o asigurare şi care câştigă salarii de mizerie, în timp ce muncesc sub un regim de teroare impus de armatori şi de agenţii din birourile de plasament. Aceşti marinari sunt supuşi unei sarcini de lucru enorme, care încalcă Convenţia internaţională nr. 180 privind organizarea timpului de lucru, astfel încât este pusă în pericol însăşi securitatea propriilor lor vieţi pe mare. Or, întreprinderea care este proprietara navelor nu se mulţumeşte doar să încalce legislaţia, insuficientă, în vigoare ci merge până într-acolo încât intentează procese împotriva marinarilor care îndrăznesc să i se opună, în mod legitim.</PARA><PARA>Ce poziţie intenţionează să adopte Comisia în ceea ce priveşte exploatarea acestor marinari de către armatorii navelor respective? Primeşte această întreprindere subvenţii comunitare pentru serviciile regulate pe care le asigură şi pentru navele ROPAΧ 1 şi ROPAX 2? Condamnă Comisia comportamentul întreprinderii în detrimentul acestor marinari?</PARA></CONTENT></QUEST>