<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000079">O-000079/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON>, <PERSON ID="96815">Judith Sargentini</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000079">Subiect: Revizuirea Constituției ungare</OBJECT><CONTENT><PARA>Autoritățile ungare au transmis Parlamentului un proiect de constituție din care lipsește definiția drepturilor sociale; or, acestea ar trebui incluse în noua Constituție printre drepturile fundamentale, conform angajamentelor internaționale ale Ungariei. Proiectul de constituție nu garantează dreptul la ajutor din partea statului pentru persoanele în vârstă. De asemenea, proiectul de constituție oferă o definiție conservatoare a familiei; pretinzând că protejează familia ca uniune între un bărbat și o femeie, proiectul sprijină familiile exclusiv pe baza acestei definiții. În felul acesta, familiile monoparentale sau cuplurile necăsătorite nu se vor bucura de aceeași protecție, ci vor fi discriminate, în vreme ce Constituția ar trebui să ofere același nivel de protecție tuturor familiilor, indiferent de starea civilă sau de sexul partenerilor. Proiectul de constituție nu cuprinde referințe cu privire la interzicerea legislației cu efect retroactiv: astfel, nu va fi interzisă adoptarea de legi cu efect retroactiv și cu consecințe negative pentru subiecți. În ceea ce privește viața embrionară, prin ideea protejării vieții din momentul conceperii, noua Constituție ar putea duce la interzicerea avortului, chiar dacă, în acest moment, nu prevede în mod clar acest lucru. În ceea ce privește limitarea drepturilor fundamentale în caz de stare de urgență, nu există nicio garanție, în proiectul de constituție, că drepturile fundamentale nu pot fi limitate în cazul unei stări de urgență. Acesta reprezintă un mare pas înapoi în comparație cu actuala Constituție. Drepturile Curții Constituționale nu au fost restabilite; ca răspuns la o hotărâre recentă a Curții Constituționale, partidul majoritar Fidesz a restrâns dreptul acesteia de a revizui legislația. Reforma Constituției este contestată de partidele din opoziție și de ONG-uri, care au criticat lipsa de transparență a procesului, caracterul inadecvat al consultărilor și termenele scurte, precum și conținutul care desființează echilibrul puterilor. Comisia europeană pentru democrație prin drept („Comisia de la Veneția”) a solicitat autorităților ungare să mărească flexibilitatea, deschiderea și spiritul de compromis și a făcut recomandări, în timp ce PACE i-a solicitat, la 25 martie, să emită un aviz complet. Adoptarea proiectului de constituție este planificată în a doua jumătate a lunii aprilie<FNREF FNIDREF="FN1"/>. </PARA><PARA>Urmărește Consiliul procesul de reformă a Constituției ungare pentru a verifica dacă reformele prevăzute sunt în conformitate cu tratatele și dreptul UE și mai ales cu dispozițiile articolelor 2, 6 și 7 din Tratatul UE, cu principiile constituționale democratice curente și cu dispozițiile privind dreptul de vot în alegerile pentru Parlamentul European? Care sunt concluziile sale și ce acțiuni urmează să întreprindă? Este de părere Consiliul că aceste modificări ar putea crea un risc de discriminare pe motive de naționalitate, origine etnică, orientare sexuală, religie sau credință și că ar constitui o încălcare a principiului egalității de tratament? Va solicita Consiliul autorităților ungare să aștepte avizul Comisiei de la Veneția și să urmeze recomandările acesteia înainte de a adopta proiectul de constituție? Va solicita Consiliul autorităților ungare evitarea constrângerilor rigide legate de timp și garantarea unei dezbateri largi și de fond, care să implice diferitele forțe politice, societatea civilă, mediile academice și mass-media?</PARA><FN FNID="FN1">  Cu o majoritate de două treimi din parlamentul actual după abrogarea dispoziției privind majoritatea de patru cincimi din parlament; nu va avea loc un referendum.</FN></CONTENT></QUEST>