<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000211">O-000211/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4553">Jacqueline Foster</PERSON>, <PERSON ID="96809">Peter van Dalen</PERSON>, <PERSON ID="28615">Roberts Zīle</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000211">Subiect: Scanerele de securitate</OBJECT><CONTENT><PARA>Comisia și Parlamentul au căzut de acord asupra includerii unor scanere corporale pentru controlul pasagerilor în aeroporturile UE, ca măsură suplimentară de securitate în lupta împotriva terorismului. Tehnologia este deja disponibilă și ia în considerare preocupările legate de sănătate, viață privată și protecția datelor pasagerilor controlați; cu toate acestea, măsurile de implementare nu specifică dacă imaginile corporale trebuie să fie sub forma unei siluete, așa cum a solicitat Parlamentul la punctul 27 din raportul <ANCHOR ID="1" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR> adoptat în iulie 2011. Această propunere poate avea, prin urmare, un impact major asupra dreptului cetățenilor UE la viață privată și la protecția datelor.</PARA><PARA>1.  Cum se va asigura Comisia că dispozițiile referitoare la scanerele corporale respectă integral drepturile fundamentale la viață privată și la protecția datelor? Cum va fi protejată identitatea pasagerilor? Cum se va garanta securitatea datelor personale înregistrate de scanerele corporale? </PARA><PARA>2.  Împărtășește Comisia opinia că scanerele de securitate constituie o un element util în cadrul unor proceduri de securitate mai eficiente în UE, dar că trebuie consolidate serviciile de informații transfrontaliere, măsurile anti-terorism, utilizarea sistemelor centrale de rezervare și profilarea pasagerilor pentru identificarea teroriștilor? </PARA><PARA>3.  Ce părere are Comisia despre poziția Parlamentului, exprimată la punctul 56 din raportul susmenționat din iulie 2011, conform căreia acest tip de măsuri cu caracter obligatoriu, care au un impact atât de important asupra drepturilor fundamentale ale persoanelor, trebuie adoptate prin procedura legislativă ordinară? Aceasta ar permite Parlamentului să fie implicat activ în deciziile de această natură, care necesită un nivel adecvat de transparență. </PARA></CONTENT></QUEST>