<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0011">O-0011/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96742">Jean-Luc Mélenchon</PERSON>, <PERSON ID="28407">Willy Meyer</PERSON>, <PERSON ID="96851">Thomas Händel</PERSON>, <PERSON ID="28215">Jacky Hénin</PERSON>, <PERSON ID="96854">Sabine Lösing</PERSON> şi <PERSON ID="4466">Ilda Figueiredo</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0011">Subiect: Intârzieri în închiderea bazei de la Guantanamo</OBJECT><CONTENT><PARA>Administrația SUA a anunțat că închisoarea de la Guantanamo nu va fi închisă până la 22 ianuarie, așa cum promisese Președintele Obama la începerea mandatului, cu exact un an în urmă. Eforturile de judecare a deținuților de la Guantanamo și de găsire a unei baze pentru aceștia pe teritoriul SUA nu au avut succes până în prezent, inclusiv din cauza opoziției Congresului de a accepta orice foști deținuți pe teritoriul american.</PARA><PARA>Circa 245 de persoane erau deținute la Guantanamo când Președintele Obama și-a început mandatul. De atunci, doar circa 30 de deținuți au părăsit baza, 215 fiind încă în stare de detenție: 90 dintre ei provin din Yemen, iar SUA nu îi pot repatria din cauza eșecului convenirii unui acord de securitate și reabilitare; 65 dintre deținuți pot fi judecați în tribunale federale – guvernul a anunțat de curând că ar fi transferat cinci persoane acuzate de a fi fost implicate în evenimentele de la 11 septembrie în tribunale federale din SUA spre judecare – printre care și Khalid Sheikh Mohammed – sau în tribunale militare; circa 60 de persoane au fost „reabilitate pentru eliberare” de autoritățile SUA, întrucât nu prezintă niciun pericol, dar acestea nu pot fi repatriate pentru că ar putea risca să fie supuse la tratamente de tortură în țara de origine (Uzbekistan, Siria, China, Algeria și Tunisia). Conform presei, Președintele Obama ar putea anunța în săptămânile următoare un plan de închidere a bazei de la Guantanamo, care să prevadă ca până la 90 de persoane suspectate de terorism să fie plasate în detenție „preventivă” pe perioadă nedeterminată, dat fiind că dovezile împotriva acestora au fost obținute prin tortură sau pentru că judecarea lor în public ar implica și ar putea expune un volum prea important de informații secrete.</PARA><PARA>În urma solicitărilor administrației SUA, Bermuda și Palau au acceptat să găzduiască foști deținuți, iar printre statele europene – Franța, Portugalia, Irlanda, Belgia, Regatul Unit, Italia și Ungaria.</PARA><PARA>Ce intenționează UE și statele sale membre să facă în plus pentru a contribui la închiderea bazei de la Guantanamo, inclusiv în ceea ce privește găzduirea de foști deținuți? Ce intenționează Consiliul să facă pentru a comunica autorităților SUA preocuparea resimțită la nivel european cu privire la întârzierile în închiderea bazei de la Guantanamo, că prizonierii ar putea să fie supuși în continuare unei detenții pe durată nedeterminată și judecați de tribunale militare și că aceștia ar putea fi chiar condamnați la moarte? Ce intenționează Consiliul să facă pentru a comunica autorităților SUA necesitatea restituirii integrale a teritoriului cubanez?</PARA></CONTENT></QUEST>