<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0467">H-0467/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0467">Subiect: Stadiul de implementare pentru cerul unic european</OBJECT><CONTENT><PARA>Regulamentul (CE) 1070/2009<FNREF/> privind îmbunătăţirea performanţei şi a durabilităţii sistemului aviatic european impune statelor membre să ia toate măsurile necesare pentru a garanta punerea în aplicare a unor blocuri funcţionale de spaţiu aerian (FAB) până la 4 decembrie 2012, cu scopul de a atinge capacitatea şi eficienţa necesare reţelei de management al traficului aerian în cadrul cerului unic european, de a menţine un nivel înalt de siguranţă şi de a contribui la performanţele globale ale sistemului de transport aerian şi la un impact redus asupra mediului.</PARA><PARA>Regulamentul (UE) nr. 691/2010<FNREF/> Comisiei din 29 iulie 2010 stabileşte un sistem de performanţă pentru serviciile de navigaţie aeriană şi pentru funcţiile de reţea. Având în vedere că prima perioadă de referinţă începe la 1 ianuarie 2012, că în 12 august 2010 Comisia a numit un coordonator pentru Sistemul de blocuri funcţionale de spaţiu aerian şi că, în ultimii ani, Comisia a alocat fonduri importante din bugetul TEN-T pentru definirea FAB, aş dori să întreb Comisia care este stadiul definirii acestor blocurilor funcţionale de spaţiu aerian şi dacă implementarea cerului unic european va respecta calendarul stabilit?</PARA><FN FNID="FN1">  JO L 300, 14.11.2009, p. 34.</FN><FN FNID="FN2">  JO L 201, 3.8.2010, p. 1.</FN></CONTENT></QUEST>